Polomljen putokaz za manastir Draganac\nNepoznati počinioci polomili su putokaz za manastir Draganac u Kosovskom Pomoravlju.\nLetnje računanje vremena u ovoj godini završeno je noćas kada počinje zimsko računanje vremena.\nBomba u dvorištu pripadnika KBS u Mitrovici\nEksplozivna naprava pronađena je u dvorištu pripadnika Kosovskih snaga bezbednosti u Severnoj Mitrovici. Neeksplodirana naprava je uklonjena, a Policija Kosova se bavi ovim slučajem.\n"Uvoz iz Srbije na Kosovo oko 360 miliona evra"\nPortparol Carine Kosova Adriatik Staviljeci izjavio je da je do 15. oktobra ove godine na Kosovo uvezeno robe iz Srbije u vrednosti od oko 360 miliona evra, dok je izvoz u Srbiju iznosio samo 23 miliona evra.\n"Neophodno dugoročno i održivo rešenje za kosovsko pitanje"\nMinistar trgovine, turizma i telekomunikacija Srbije Rasim Ljajić kaže da je za kosovsko pitanje neophodno "održivo i dugoročno rešenje" i podsetio da je njegova partija SDPS predložila plan rešavanja u tri faze.\n"Vojska Kosova može da uznemiri čitav Balkan"\n"Srbija se odlučno protivi bilo kakvom formiranju ne vojske, već paravojske na Kosovu, jer to ne može biti vojska", rekao je ministar odbrane Srbije Aleksandar Vulin.\nDrecun: Neizvestan nastavak razgovora Beograda i Prištine\nPredsednik Skupštinskog odbora za Kosovo i Metohiju Milovan Drecun je gostujući u emisiji "Dan" TV Most govorio je o svakodnevnim napadima na Srbe na KiM, njihovu imovinu kao i svetinje.\nHaradinaj: Ne odričemo se kosovskih dragulja\n"Neće biti nikakvih kompromisa i ustupaka sa Beogradom za normalizaciju odnosa", izjavio je kosovski premijer Ramuš Haradinaj u intervjuu zagrebačkom Večernjem listu.\n"Paljenja vatre na otvorenom kažnjivo"\nJuče su u okolini Gračanice ugašena tri požara koja su izazvana spaljivanjem strnjike i drugog osušenog niskog rastinja, objavio je portal Gračanica online. Iz opštinske isnspekcijske službe upozoravaju da paljenje na otvorenom zakonom zabranjeno i kažnjivo.\nVučić: Srbija za nastavak dijaloga\nPredsednik Srbije Aleksandar Vučić izjavio je danas da je Srbija spremna za nastavak dijaloga čak i u situaciji pojačanih političkih i bezbednosnih tenzija.\nSimić: Očekujemo da vlada potvrdi brojne projekte\nPotpredsednik Srpske liste Igor Simić očekuje da će na sutrašnjem sastanku predstavnika svih srpskih institucija na Kosovu sa Vladom Srbije biti odobreni brojni projekti, koji se tiču ekonomskog unapređena Srba.\nDa li građani veruju svojim opštinama?\nNevladina organizacija Nova društvena inicijativa, sa sedištem u Kosovskoj Mitrovici, uradila je istraživanje o odnosu vlasti i građana. Predstavnica organizacije Jovana Radosavljević, rekla je za RTS da istraživanje pokazuje pozitivan trend, što se tiče informisanosti građana o radu lokalnih samouprava.\nJanković: Kriminal u blagom padu\nZamenik generalnog direktora Policije Kosova Dejan Janković rekao je u emisiji Slobodno srpski da je trend kriminaliteta na Kosovu u blagom padu. Kaže da je najveći broj krivičnih dela na Kosovu lakše prirode.\n"Više od deset država EU protiv liberalizacije"\nViše od deset država članica Evropske unije ne podržava liberalizaciju viza za građane Kosova, piše danas dnevnik Zeri.\n“Kosovo bi moglo da zloupotrebi baze podataka Interpola”\nIako prištinski zvaničnici veruju da će već sledećeg meseca postati 193. članica Interpola, Ivica Dačić ne misli da će imati potrebnu većinu. Milan Dimitrijević upozorava da bi u slučaju da Kosovo uđe u Interpol prištinskim vlastima postalo dostupno 16 baza bezbednosno interesantnih podataka iz celog sveta, koji bi mogli da budu zloupotrebljeni u kriminalne svrhe.\nKosovski premijer Ramuš Haradinaj, izrazio je uverenje da će Evropska unija do kraja ove godine doneti odluku o ukidanju viza za građane Kosova.\n"Odobrava se najsveobuhvatniji paket pomoći Srbima na KiM"\n"Na sutrašnjoj zajedničkoj sednici Vlade sa predstavnicima srpskih institucija na KiM biće odobren najsveobuhvatniji paket pomoći i podrške Srbima na KiM",kazao je direktor Kancelarije za Kosovo i Metohiju Marko Đurić.\nStarije osobe u Odevcu bez pomoći i zaštite\nSelo Odevce, naseljeno u brdskom predelu opštine Ranilug, razlikuje se od ostalih mesta koji pripadaju ovoj opštini, po tome što je ovde život mirniji ali i suroviji. Mladih je sve manje, a stariji i iznemogli prepušteni sami sebi.\nEstonija je posle skoro 19 godina izašla iz misije Kfora. Komandant misije general major Salvatore Kuoči, zahvalio se toj zemlji na doprinosu u garantovanju sigurnog okruženja na Kosovu od 1999. godine.\nHodžaj: Srbija pretnja za region\n"Srbija je pretnja po region, a ne vojska Kosova", tvrdi potpredsednik vlade u Prištini Enver Hodžaj, reagujući na izjave predsednika Srbije Aleksandra Vučića o transformaciji BSK u Vojsku Kosova.\n"Pitanje Kosova se ne može rešiti bez Srbije"\nRedovnim pregledima protiv raka dojke\nRak dojke je najčešći zloćudni tumor kod žena u svetu. Povodom obeležavanja Međunarodnog meseca borbe protiv ove bolesti, Odeljenje za zdravstvo Opštine Gračanica organizovalo je akciju besplatnih ultrazvučnih i mamografskih pregleda.\nU Kruševcu kamenovan autobus sa Kosova\nAutobus "Festim Tours" u kojem su bili putnici sa Kosova kamenovan je sinoć u Kruševcu, javili su albanski mediji.\nPredsednik Srpske liste i gradonačelnik severne Kosovske Mitrovice Goran Rakić zahvalio je u ime srpskog naroda sa KiM kao i Srpske liste, predsedniku Srbije Aleksandru Vučiću, premijerki Ani Brnabić i direktoru Kancelarije za KiM Marku Đuriću na podršci koju su im pružili.\n"Dogovoreni projekti su podrška opstanku Srba na KiM"\nViše od šest milijardi dinara za projekte u srpskim sredinama na Kosovu\nVlada Srbije je usvojila tri zaključka - o potrebi dugoročnijeg pristupa investicionim ulaganjima na KiM sa većinskim srpskim stanovništvom, pripremi izrade nacrta zakona kojim će se urediti pitanje finansijske pomoći i opredeljivanju 300 miliona dinara za početak finansiranja nekih od projekata, rekla je premijerka Ana Brnabić posle sednice Vlade sa predstavnicima Srba sa KiM.\nDžek Smit, specijalizovani tužilac za procesuiranje ratnih zločina na Kosovu, nalazi se u prvoj poseti Kosovu gde će prisustvovati nizu sastanaka sa međunarodnim i kosovskim zvaničnicima.\nEU: Nema datuma za viznu liberalizaciju\nKancelarija Evropske unije na Kosovu saopštila je da nema određenog vremenskog okvira za liberalizaciju viznog režima za kosovske žitelje. Poručeno je i da, pre konačne odluke, vlasti u Prištini moraju nastaviti da rade na slučajevima koji se odnose na organizovani kriminal i korupciju.\nOčekujemo rešenje za kosovsko pitanje koje će proizaći iz dijaloga i samo kroz dijalog, ali koje će biti pre svega dugoročno, poručuje Eduard Kukan. Poslanik Evropskog parlamenta ističe da je "stav Nemačke samo nemački stav", dok EU još nije definisala svoju poziciju.\nVučić: Težak mesec\nUlcinj: Albanac sa Kosova uhapšen zbog pretnji svešteniku SPC\nAlbanac sa Kosova uhapšen je u Ulcinju zbog pretnji ulcinjskom parohu Siniši Smiljiću i biće proteran iz Crne Gore.\nJevtić očekuje sprovođenje projekata uz pomoć Vlade Srbije\nU Beogradu se danas održava zajednička sednica Vlade Srbije i predstavnika Srpske liste na kojoj će, kako najavjuju meidji, biti odobren sveobuhvatni paket pomoći i podrške opštinama sa srpskom većinom na Kosovu. Sa predstavnicima Srba u Palati "Srbija" sastaće se predsednik Aleksandar Vučić.\n"Teroristi poput Nasima Haradinaja biće deo kosovske vojske"\nPredsednik skupštinskog Odbora za KiM Milovan Drecun navodi da je izjava Nasima Haradinaja, brata od strica kosovskog premijera Ramuša Haradinaja da je ubijao srpske vojnika i da mu je žao što ih nije pobio koliko je želeo, najbolji dokaz da je Kosovo u rukama organizovane mafije i terorista, ali i da pokazuje njihov strah od podizanja prvih optužnica specijalnog tužilaštva.\nPotpredsenik Vlade Srbije i ministar unutrašnjih poslova Nebojša Stefanović izjavio je da je očigledno cilj tvrdnji predsednika kosovske skupštine Kadrija Veseljija da je predsednik Srbije neprijatelj Kosova – crtanje mete na glavi Aleksandra Vučića.\nPredsednica Vlade Ana Brnabić izjavila je u Minsku da dijalogom Beograda i Prištine treba doći do održivog rešenja za KiM. Beloruska agencija Belta javila je da je na marginama konferencije u Minsku Brnabićeva razgovarala sa Hašimom Tačijem.\n"Zastava Kosova nije bila skinuta zbog Vučića"\nŠef kabineta ministra spoljnih poslova Kosova Jetljir Ziberaj izjavio je da nije tačna izjava predsednika Srbije Aleksandra Vučića da je tokom sastanaka u Istanbulu na ceremoniji otvaranja novog međunarodnog aerodroma na njegov zahtev uklonjena zastava Kosova.\n"Imamo jednog neprijatelja - to su Srbija i njen predsednik"\nPredsednik kosovske skupštine Kadri Veselji izjavio je, na vanrednoj sednici parlamenta o dijalogu sa Srbijom, da Kosovo ima jednog neprijatelja i da je to Srbija i samo jednog predsednika koji je protiv nezavisnosti Kosova, a to je predsednik Srbije Aleksandar Vučić.


RTCG - Radio Televizija Crne Gore - Nacionalni javni servis :: Ekonomija :: Za lakšu trgovinu i više investicija u regionu\nKOMORSKI INVESTICIONI FORUM 24. 04. 2019. 17:05 >> 17:05 0\nKomorski investicioni forum (KIF) Zapadnog Balkana nastaviće da u cilju stvaranja podsticajnijeg poslovnog okruženja i većeg priliva investicija, radi na otklanjanju barijera, sinhornizaciji i harmonizaciji propisa i prakse, saopšteno je na sastanku njegovog Upravnog odbora.\nNa sastanku, koji je danas održan u Trstu, zaključeno je da će poslovna zajednica regiona aktivno učestvovati na predstojećem samitu o Zapadnom Balkanu, koji se u okviru Berlinskog procesa održava u julu u Poljskoj.\nNa sastanku, na kojem su učestvovali i predsjednik Privredne komore (PKCG) Vlastimir Golubović i nacionalni koordinator KIF-a Balša Ćulafić, saopšteno je da će poslovni forum u poljskom Poznanju okupiti 30 velikih regionalnih kompanija, ali i značajne korporacije iz EU.\n„Biće to prilika da KIF lansira zajedničku platformu za dijalog poslovne zajednice Zapadnog Balkana sa EU institucijama nadležnim za politike i propise vezane za poslovanje“, navodi se u saopštenju.\nPosredstvom te platforme će se, kako je objašnjeno, rješavati pitanja značajna za privredu, kao što su olakšavanje trgovine, konkurentniji status industrije i usluga, kraće prekogranične procedure i bolјi pristup finansiranju.\nDogovoreno je i da, uoči samita u Poznanju, KIF u partnerstvu za britanskim Financial Timesom, krajem juna u Londonu, organizuje biznis forum na kojem će međunarodnoj poslovnoj zajednici predstaviti Zapadni Balkan kao jedinstvenu investicionu destinaciju i mogućnosti za poslovanje i ulaganje.\nNa sastanku je sa generalnim sekretarom CEFTA, Emirom Đikićem i predstavnicima GIZ-a dogovoreno potpisivanje memoranduma o saradnji i zajedničke aktivnosti na sinhornizaciji dokumentacije koja prati prekogranično kretanje robe u regionu, međusobnom priznavanju veterinarskih i fitosanitarnih sertifikata i stvaranju jedinstvene tačke podrške za kompanije koje žele da postanu autorizovani ekonomski operater, čime bi se značajno ubrzao trgovinski promet.\n„KIF će pružiti punu podršku u primjeni dogovornih rješenja i organizaciji sastanaka kompanija sa predstavnicima carina svih zapadnobalkanskih ekonomija. Istovremeno, poslovna zajednica Zapadnog Balkana – članice komora okupljenih u KIF-u, zalažu se za novi pristup u funkcionisanju CEFTA i uspostavljanje principa odgovornosti u slučaju kršenja sporazuma uvođenjem necarinskih barijera“, zaključuje se u saopštenju.


Srbija: Izbori su patka, prevara je očigledna! Bojkot najbolje oružje protiv diktature – The Balkantimes Press\nSrbija: Izbori su patka, prevara je očigledna! Bojkot najbolje oružje protiv diktature\n18/06/2020 21/06/2020 Balkantimes.Press\t254 Viewsibori su patka, Izbori, Ne davimo Beograd, Srbija\nBeograd: Patka ispred Skupštine Srbije, Izbori su patka: prevara je očigledna! Dođite da naduvamo patku i poručimo im da je prevara na izborima očigledna! Vidimo se sve do 20č ispred Narodne Skupštine R.Srbije, poručuje grupa “Ne davimo Beograd”.\nPričamo o borbi za demokratsku, solidarnu i slobodnu Srbiju, družimo se i delimo #Bojkot2020 materijale, stoji na Twitter nalogu grupe.\nTweets by nedavimobgd\nNakon održanih konsultacija u maju mjesecu, iz grupe su potvrdili da je bojkot najbolje oružje protiv diktature, da naši članovi jasno prepoznaju da su predstojeći izbori farsa i da jedino nepristajanjem da se na njima učestvuje, osporavamo diktaturu Srpske napredne stranke.


SLOGAŠI NOVI SRPSKOLIGAŠI - jugsport.net\nSLOGAŠI NOVI SRPSKOLIGAŠI\nLeskovac: Prvak za tamičarsku 2020/ 2021 godinu u Zona –jug je FK Sloga iz Leskovca koja je potpuno zasluženo osvojila titulu prva i opravdano se plasirala u Srskoj fudbalskoj ligi –istok, gde će ove takmičarske 2021/22 biti mnogo jača I biće fudbalerima Sloge potrebno dosta kvaliteta, rada I dobrih priprema da bi se podjednako uhvatili u koštac sa takvim renomiranim klubovia kao što su recimo Dinamo iz Vranja, Radanički iz Pirota, GFK Jagodina, Trajal, I svi ostali koji su se našli u ovom rangu takmičenja. Sloga je prvenstvo završila sa 63 osvojena boda, uz inpoznatnu gol razliku 74 data I samo 26 primljena gola, što znači sa pozitivnoj gol razlici plus 48 golova, ostvareno je 19 pobeda 6 nerešenih I samo 3 poraza.\nŠto se tiče samog prolećnog dela, odnosno drugog dela prvenstva kada se upravo tada vodila mnogo veća borba nego jesenas I tu su pokazali svoj kvalitet puleni trenera Midraga Đorđevića. Po uspenosti na 15 odigranih utakmica skor je sledeći nalaze se na prvom mestu uspšenosti sa 9 pobede, 3 nerešene I 2 poraza uz gol razliku 43 data i 18 primljena gola, osvojeno je ukupno 30 bodova. Na svom terenu su odigrali 7 utakmica I po uspešnosti klubova u prolećnom delu nalaze se na 5 mestu sa 16 osvojenih bodova I skorom 5 pobeda I po 1 nerešen I 1 poraz uz gol razliku 26 datih I samo 10 primljena gola.\nNa gostovanju su odigrali kao gosti takođe 7 utakmica I po uspenost klubova kao gosti u Zona –jug su I tu na prvom mestu. Sakupili su 14 bodova uz skor 4 pobede, 2 nerešene I samo 1 poraz uz gol razliku 17 datih I 8 primljenih golova.\nO svemu tome šef struke Midrag Đorđević specijalno za naš portal zadovoljan postignutim rezultatima ali I svestan odgovornosti I obaveze koje ih čekaju u višem rangu takmičenja, gde je kvaitet monogo veći je rekao sledeće:\nSvako od nas bi trebalo da se vrati korak nazad I sagleda gde smo bili pre dve godine, na početku procesa zamišljenog kao trgodidišnji projekat, s ciljem da vratimo Slogu tamo gde I pripada, u Srpskoj ligi.Sa mnogo muka, ali sa puno rada I odricanja uz nesebičnu pomoć uprave kluba ostvarili smo veliki uspeh. Najveći teret su naravno izneli igrači.Spoj mladosti I iskustva kojeg sam selektirao je dao rezultat.Ne bih izdvajao pojedince jer smo to izneli kao kolektiv.Tokom čitavog prvenstva smo imali veliku konkurenciju, a najveći konkurent nam je bilo Alakince.\nPo meni prvenstvo je rešeno u našem derbiju, koji smo mi dobili. Kao što sam već rekao ostvarili smo veliki uspeh, ali nam tek prestoji velika borba da zadržimo postojeće igrače I ojačamo sa po dva u svakoj liniji tima. Ove godine Srpska liga je nikad jača, jer će se u njoj takmičiti sve bivši drugoligaši sa visokim rejtingom. Uz dužno poštovanje konkurencije nadam se da ćemo se mi nositi sa svim ekipama. Pripreme ćemo krenuti četvrtog jula.Sav program ćemo odraditi u Leskovac, jer zato imamo potrebne uslove. Uz odgovarajući rad I discipline mislim da čemo postati stabilan Srpskoligaš koji će da prati veliki broj gledalaca\nPOLET PONOVO ČLAN ZONE JUG


Srbija uvek bila na strani slobode u borbi protiv fašizma – Balkanekspresrb.rs\nPredsednica Vlade Republike Srbije Ana Brnabić istakla je sinoć, povodom obeležavanja Međunarodnog dana borbe protiv fašizma i antisemitizma – „Kristalna noć”, da je Srbija uvek bila i biće na strani slobode, suprotstavljajući se fašizmu, što će uvek činiti.\nBrnabić, koja je prisustvovala Memorijalnom koncertu u Narodnom pozorištu, poručila je u svom obraćanju da nikada ne sme da se dozvoli da budemo nemi posmatrači zla i da danas nije dan samo za sećanje, već i za opomenu koliko je malo potrebno da se uđe u tamu koja proždire.\nPrema njenim rečima, Srbija je uvek bila i biće na strani slobode, protivila se fašizmu i uvek će to činiti, a i danas nas istorija podseća na važnu lekciju, kako se zlo ne bi ponovilo, kao ni greške iz prošlosti.\nOna je podsetila na to da je nasilje na nemačkim ulicama, pod vlašću Adolfa Hitlera, 9. novembra 1938. godine značilo početak organizovanog, pravno legitimisanog i javno podržanog progona Jevreja, koji je završen ubistvom šest miliona nedužnih muškaraca, žena i dece, što se nikada ne sme zaboraviti.\nBorba protiv fašizma i antisemitizma ne sme da bude tek puka sintagma, već dužnost i obaveza kako se ništa slično više nikada ne bi ponovilo, rekla je Brnabić.\nMeđunarodni dan borbe protiv fašizma i antisemitizma – 9. novembar, obeležava se u celom svetu u znak sećanja na 1938. Godinu, kada se u Nemačkoj desila “Kristalna noć”, koja je označena kao početak pogroma Jevreja i simboličan početak Holokausta.\nU „Kristalnoj noći“ uništeno je više od 8.000 jevrejskih kuća i prodavnica, kao i više od 1.500 sinagoga, skrnavljena su njihova groblja, a Jevreji su zatvarani, ranjavani i ubijani širom nacističke Nemačke.\nMemorijalnom koncertu su prisustvovali i predsednik Skupštine Srbije Ivica Dačić, ministarka za rad, zapošljavanje, boračka i socijalna pitanja Darija Kisić Tepavčević, ministar građevinarstva, saobraćaja i infrastrukture Tomislav Momirović, predstavnici Vojske Srbije, narodni poslanici i predstavnici verskih zajednica i diplomatskog kora.


UGAŠEN POŽAR NA AUTOBUSU – Radio Televizija Caribrod\n05/08/2017 05/08/2017 RT Caribrod\t0 Comments\nJuče posle podne izbio je požar na autobusu ispred sela Dragovita. Intervencijom vatrogasaca spasioca, požar je ugašen i sprečenо је da se proširi na veći šumski požar i ugrozi selo.\nTakođe pre nekoliko dana gorelo je blizu bugarsko-srpske granice kod sela Stanjanci sa bugarske strane, tako da se gusti dim spuštao i u selu Brebevnica. Vatrogasci spasioci su bili prisutni, ali nije bilo potrebe za intevencijom.\nIz Vatrogasno-spasilačke jedinica Sektora za vanredne situacije MUP-a apeluju na sve građane da ne pale vatru na otvorenom prostoru jer rizikuju svoj život i imovinu, a za prekršaj Zakona o zaštiti od požara slede i rigorozne novčane kazne.\nUjedno se skreće pažnja da se sa svakim izazvanim požarom na otvorenom prostoru ugrožava imovina i ljudski životi, što povlači krivičnu odgovornost po članu 278. Krivičnog zakonika Republike Srbije, kojim su predviđene kazne zatvora i novčane kazne za izvršeno pomenuto krivično delo.\nU slučaju nekontrolisanog širenja vatre potrebno je odmah o tome obavestiti vatrogasce pozivom na broj telefona 193.\n← PRIJAVE ZA PRVI PIKADO TURNIR DO 15. AVGUSTA\nEKIPA “KAFE MY PLACE” POBEDNIK BASKET TURNIRA U DIMITROVGRADU →\nСУТРА ПОЧИЊЕ ТУРНИР У МАЛОМ ФУДБАЛУ ЗА ВЕТЕРАНЕ\nTREĆA MEĐUNARODNA NAUČNO-STRUČNA KONFERENCIJA „REGIONALNI RAZVOJ I PREKOGRANIČNA SARADNJA“


Na društvenim mrežama, posebno ispod tekstova na portalima, traje pravi rat komentarima osoba koji se bore da što više napadnu političke protivnike, te da pohvale „svoje partijske šefove“.\nOno što je svima zajedničko jeste da je riječ o lažnim profilima napravljenim posljednjih mjeseci, koji služe isključivo za pisanje komentara, pa je i više nego očigledno, da takozvano botovanje, koje je prije par godina bilo glavno oružje pojednih partija u Srbiji, postaje sve popularnije i u Republici Srpskoj.\nIsto je uočio i politički analitičar i direktor jedne od marketinških agencija iz Beograda Cvijetin Milivojević koji je uvjeren da će SNSD-u uzor biti ono što na tom planu u Srbiji radi SNS Aleksandra Vučića, koja je ozbiljno na društvenim mrežama prisutna od trenutka ulaska u vlast 2012. godine, i to na dva načina – u vidu političke propagande i „botovanjem“.\nTome svjedoči i izjava predsjednika SNSD Milorada Dodika koji je nedavno na konferenciji za novinare najavio da kreće “u osvajanje društvenih mreža”.\n“Imaginarni i virtuelni svijet nametnuo se kao neizostavan faktor. SNSD će se u narednom periodu ozbiljno posvetiti društvenim mrežama. Angažovaćemo stručnu agenciju koja će se voditi pitanjima koncipiranja naših odnosa prema društvenim mrežama. Mislim da ćemo za nekoliko mjeseci biti najvažniji faktor na tom planu”, izjavio je lider stranke Milorad Dodik.\nSlučajnost ili ne, upravo nakon ove najave, primjetno je da se na društvenim mrežema pojavio veći broj „botova“, koji svakodnevno kritikuju pojedine političara, sa posebnim akcentrom na poteze aktuelne vlasti u Banjaluci.\nPrema tvrdnjama stručnjaka, posljednjih dana na meti botova najviše se nalazi upravo gradonačelnik Banjaluke Draško Stanivuković, koga kritikuju i vrijeđaju na raznim stranicama i portalima, ali na identičan način.\nMeta zvanični profil Grada Banjaluka\nEkipa portala Moja Hercegovina posljednjih dana pratila je društvene mreže kako bi istražila ovaj fenomen. Tom prilikom smo došli do podataka da ubjedljivo najviše komentara pojavljuje na zvaničnoj stranici Grada Banjaluka.\nPronašli smo desetak profila, nastalih u januaru i februaru, sa profilnom fotografijom na kojoj se mahom ne nalazi niko, koji komentare imaju ispod bukvalno svake objave.\nMeđutim, postoje i neki profili koji godinama nisu bili aktivni, te su se aktivirali zadnja dva mjeseca i komentarišu skoro sve objave na društvenim mrežama.\nSudeći po komentarima, sa ovih profila dolaze kritike usmjerene protiv Stanivukovića, a najčešće imaju tri pravca. Jedni ga nazivaju “barbikom”, jedni “idiotom”, dok drugi komentarišu njegovu saradnju sa partijskim kolegom Ivanom Begićem.\nSavjetnik za medije Stanivukovića, Tanja Vukomanović, za portal Moja Hercegovina kaže da su trolovi, botovi i lažne vijesti nešto s čim se suočava čitav svijet, a i kod nas je ova pojava uzela mnogo maha.\nIdemo ka tome da rad Gradske uprave bude potpuno transparentan, tim povodom preduzeli smo mnoge korake, a pored toga, u cilju nam je da pojačamo i vidljivost na društvenim mrežama i ostvarimo što bolju komunikaciju sa građanima. Svako ima pravo da komentariše naše objave, uvažavamo i pohvale i kritike građana, tako da za sada nismo provjeravali vjerodostojnost profila preko kojih građani ostavljaju komentare, jer do sada nije bilo konkretnih slučajeva govora mržnje, prijetnji ili pozivanja na nasilje”, pojašnjava Vukomanovićeva za naš portal.\nOna dodaje da svakako ne trebamo biti naivni, jer internent ostavlja prostora za mnoge zloupotebe koje smo svi do sada imali priliku da vidimo.\n“U svakom slučaju, bićemo oprezni i nećemo dozvoliti da kanali komunikacije Grada postanu žrtva gore pomenuti pojava”, navodi ona.\nDa botovanje nije baš od juče, pokazuji tekstovi iz ranijeg perioda, kad su pojedini mediji, za botovanja optuživali i aktuelnog gradonačelnika Banjaluke. Pred prošle izbore, mediji su pisali da je Stanivuković angažovao botove koji su radili za njega i podržavali ga ispod svake objave koja bi izašla na društvenim mrežema.\nTako je na portalu ATV-a u novembru objavljen tekst o tome kako postoje brojni lažni profili koji su pružali podrušku Stanivukoviću tokom izborne kampanje.\n“Praćenjem profila koji aktivno pružaju podršku Stanivukoviću, a u isto vrijeme kritikuju njegove neistomišljenike, utvrđeno je da se radi o lažnim profilima koji su preuzeli identitete stvarnih osoba. Jedan od profila za koji je ustanovljeno da je lažni je ‘Jovan Topić’, koje je aktivno davao podršku Stanivukoviću. Međutim, radi se o ukradenom identitetu Karla U. iz Hrvatske čije su fotografije zloupotrebljene. Da stvar bude još i gora njegove komentare “lajkovao” je i sam Stanivuković sa zvaničnog profila”, objavio je tada „ATV“ uz još nekoliko sličnih promjera.\nMože li botovanje pomoći?\nMože li pojava botova na društvenim mrežema doprinijeti da neka stranka ostvari bolje rezultate na izborima, pitali smo komunikologa Borislava Vukojevića.\nOn kaže da su botovi fenomen koji kod nas postoji od samog nastajanja društvenih medija, ali se u posljednje vrijeme koristi kao strateški alat za navodno povećanje šansi prilikom dobijanja podrške.\n“Svakako da botovanje ima efekta, zbog načina na koji funkcionišu algoritmi na društvenim medijima. Naravno, botovi ne mogu dovesti do promjene stava, nego do učvršćivanja već postojećih”, ističe Vukojević za Moju Hercegovinu.\nKomentarišujući izjavu lidera SNSD Milorada Dodika da će u narednom periodu veću pažnju posvetiti društvenim mrežema i internetu, Vukojević ističe da im to može donijeti veći broj simpatizera.\nPo mom mišljenju njihov nastup na internetu nije bio prilagođen ciljnim grupama. Ne mogu se iste poruke slati mladima i starijim, politički aktivnim i neaktivnim, ne može se zanemarivati interakcija. Takođe, njihov najveći problem je nedostatak strateškog po pitanju društvenih medija, jer nema smisla objavljivati galeriju slika na twitteru i ne odgovarati na pitanja. Naravno, postoje izuzeci, ali i to je dokaz da ne postoji strategija”, pojašnjava Vukojević.\nOn smatra da „botovanje“ nije nova vrsta borbe za političku scenu, ali da postaje sve značajnija.\n“Danas botovanje radi dvije stvari: prvo, provjerava političku lojalnost članova kroz nametnutu obavezu botovanja; drugo, nameće svoje viđenje političkih procesa bez mnogo truda”, rekao je Vukojević.\nPrizori kakve Banjaluka NE PAMTI: Parkovi puni smeća, ostaci kartonskih čaša razbacani na sve strane\nProtesti u Banjaluci zbog uvođenja novih mjera, žandarmerija na terenu (Video)


Nova komunistička partija Jugoslavije (NKPJ) i Savez komunističke omladine Jugoslavije (SKOJ) izražavaju osudu i revolt zbog smicalica i trikova buržoaskog pro-imperijalističkog režima koje su onemogućile drugu Željku Veselinoviću, predstavniku grupe građana “Radnik nije rob” a koga su podržale naše dve organizacije, da preda potpise građana za kandidaturu na izborima za predsednika Srbije. Na taj način je drug Veselinović sprečen da učestvuje na izborima i sprovede svoju kampanju do kraja.\nOsnovni razlozi zbog kojih je Željko Veselinović onemogućen da preda svoju kandidaturu Republičkoj izbornoj komisiji su kratak rok za prikupljanje potpisa građana i mali broj notara. Naime, predviđeno je da kampanja za izbore za predsednika Srbije traje svega 30 dana a da se za skupljanje i predaju potpisa i druge potrebne dokumentacije odobri nepunih 10 dana. To je veoma kratak period u kome je kandidatima iza kojih ne stoji buržoaska vlast ili tajkuni apsolutno nemoguće da iznesu trku za predsedničku poziciju. Takođe, grupi građana “Radnik nije rob” na raspolaganje se u periodu od ponedeljka 6. marta pa do nedelje 12. marta stavilo svega pet do šest notara ( koji su jedini nadležni za overu potpisa građana ). Da bi “Radnik nije rob” imao teoretske šanse da te potpise skupi na šta je ta grupa građana bila spremna uz podršku NKPJ i SKOJ-a, potrebno je najmanje 50 notara. Međutim, grupa građana “Radnik nije rob” nije dobila garancije da će za potrebe kampanje Željka Veselinovića imati na raspolaganju onoliko notara koliko je i tražila. Pored toga, kandidatu na izborima je potrebna i suma od 27 miliona dinara koje mora da priloži kao garant državi da će imati odakle da joj vrati novac dobijen iz budžeta u slučaju da ne osvoji više od jedan odsto glasova na izborima. Željko Veselinović je radničko dete i proleter i nema toliko vrednu imovinu kojom bi garantovao za novac dodeljen iz budžeta tek kad mu kandidatura bila potvrđena.\nSasvim je jasno da se buržoaska vlast odlučila na ovakve gnusne i mangupske metode kako bi onemogućila učešće na izborima onim kandidatima čije ideje i stavovi mogu da uzdrmaju režim i kapitalistički sistem. Kao takav kandidat je upravo i prepoznat od strane buržoaske vlasti Aleksandra Vučića, predsednik Udruženih sindikata Srbije “Sloga” i kandidat grupe građana “Radnik nije rob” drug Željko Veselinović.\nNKPJ i SKOJ izražavaju najdublje žaljenje zbog činjenice da je buržoaski režim onemogućio drugu Veselinoviću da sprovede našu zajedničku kampanju do kraja i učestvuje na izborima za predsednika Srbije. NKPJ i SKOJ aplaudiraju drugu Željku Veselinoviću za neizmerni trud i požrtvovanost izražene u prethodnim mesecima vođenja kampanje kao i na beskompromisnom nastojanju da se suprotstavi kapitalističkoj eksploataciji i propagira ideju socijalizma. NKPJ i SKOJ ističu da će i do kraja predsedničkih izbora u Srbiji i nakon toga u predstojećim borbama drug Veselinović, USS “Sloga” i “Radnik nije rob” imati saveznika u našoj Partiji i omladinskom Savezu. NKPJ i SKOJ aplaudiraju i čestitaju na velikoj borbenosti i zalaganju svim kadrovima Partije i SKOJ-a koji su nesebično podržali zajedničku kampanju.\nNKPJ i SKOJ ističu da su na predsedničkim izborima u Srbiji podršku dali samo Željku Veselinoviću, kandidatu grupe građana “Radnik nije rob”. S obzirom da je on onemogućen da učestvuje na izborima NKPJ i SKOJ pozivaju radničku klasu, seoski proletarijat, studente, omladinu, penzionere, vlasnike malih porodičnih preduzeća, nezaposlene i poštenu inteligenciju da ne podrže nijednog od kandidata za predsednika, odnosno da nijednom od njih ne daju svoj glas. Među kandidatima koji će nastupiti na izborima radnička klasa ne može da izabere “manje zlo” jer ono ne postoji. Svi odreda su prijatelji krupnog kapitala koji rade protiv interesa radnog naroda, a samim tim su nedostojni njegove podrške.\nŽiveo Željko Veselinović, USS “Sloga” i “Radnik nije rob”!


Arapska liga traži mirovnu misiju sa UN-om za Siriju – Minber\nvelj. 12, 2012 at 7:51 pm\nArapska liga traži mirovnu misiju sa UN-om za Siriju\nArapska liga zahtijevat će od Ujedinjenih naroda da formiraju zajedničku mirovnu misiju i uspostave ured specijalnog arapskog izaslanika u pokušajima da se zaustavi nasilje u Siriji, odlučili su članovi Lige.\nMinistri vanjskih poslova Arapske lige, koji su se u nedjelju sastali u Kairu, također su odlučili da prekinu diplomatske odnose sa sirijskom vladom, iako nisu zahtijevali protjerivanje sirijskih ambasadora iz zemalja članica Lige.\nNovi pokušaji dolaze sedmicu nakon što su Rusija i Kina uložile veto na prijedlog rezolucije Vijeća sigurnosti Ujedinjenih naroda o Siriji.\nPregovori s Rusijom i Kinom\nAli Nabil el-Arabi, šef Arapske lige, kazao je da je dobio poruku ruskog ministra vanjskih poslova Sergeja Lavrova, koji je dao podršku pokušajima Lige, te proširenoj „posmatračkoj misiji“.\nU januaru, Arapska liga je suspendirala posmatračku misiju u Siriji.\nU nedjelju je Arabi prihvatio ostavku sudanskog generala Mohammeda al-Dabija, koji je predvodio ovu misiju.\nArabi je predložio Abdela Illaha al-Khatiba, bivšeg jordanskog ministra vanjskih poslova i izaslanika UN-a u Libiji, za Dabijevog zamjenika.\nAl Jazeerina reporterka Rawya Rageh, koja se javila iz Kaira, kazala je da je zahtjev za mirovnu misiju potakao niz pitanja, uključujući i da li će se Sirija složiti sa takvom misijom, te koje bi arapske zemlje poslale svoje trupe.\nSirija je „potpuno odbacila“ odluku Arapske lige, ali nije navedeno više detalja, prenijela je u nedjelju navečer arapska satelitska televizija Al Arabiya.\nLiga je također odobrila oštrije sankcije, te odlučila da će sirijskoj opoziciji pružiti političku i finansijsku pomoć.\nMeđutim, Liga nije priznala Sirijsko nacionalno vijeće, najutjecajniju grupu koja se protivi Assadu.\n„Priznavanje Vijeća je vrlo težak proces – Arapska liga je jasno dala do znanja Vijeću da ga ovo tijelo ne može priznati, ali da ga mogu priznati pojedinačne članice Lige“, kazala je Rageh.\nTunis će biti domaćin sastanka „Prijatelji Sirije“ 24. februara, na kojem će učesnici pokušati postići sporazum o zaustavljanju nasilja u toj zemlji.\nSaifu Gadafiju će suditi u Tripoliju


Hotel je udaljen 40 km od aerodroma u Antaliji, a 50 km od centra Antalije. Sagrađen je 2007 god. i obuhvata površinu od 23.000 m². Za letnju sezonu 2022. renovirane su sobe, proširen je prostor u dečijem klubu i renoviran je lagoon bar. Hotel poseduje pivatnu peščanu plažu, gde su suncobrani, ležaljke, dušeci, peškiri kao i bar na plaži su besplatni za goste hotela.


EXPRES VESTI - "Žene ne treba da voze jer su za volanom izložene zlu"\n"Žene ne treba da voze jer su za volanom izložene zlu"\tb92\t12 | 04 | 2016\tJedan verski poglavar iz Saudijske Arabije smatra da je zabrana ženama da voze potpuno opravdana, jer su žene vozači "izložene zlu".\nVeliki muftija šeik Abdul Aziz bin-Abdulah al-Šeik smatra da bi "opsednuti" muškarci sa "slabim duhom" mogli naškoditi ženama vozačima.\nIako u Saudijskoj Arabiji ženama nije zakonom zabranjeno da voze, u praksi nema dama za volanom, iz prostog razloga što ne mogu da dobiju vozačke dozvole. Izuzetaka ima, uglavnom u ruralnim oblastima, gde žene moraju da voze radi funkcionisanja porodice.\nVerski vođa govorio je na jednoj saudijskoj televiziji i rekao da je još jedan razlog zbog kog nije poželjno da žene upravljaju automobilom taj što "njihove porodice neće znati gde se one nalaze".\nProšle godine je Ludžain al-Hathul zatvorena na 10 nedelja, jer je srušila tabu i vozila automobil od Ujedinjenih Arapskih Emirata do granice sa Saudijskom Arabijom.\nProšle godine je saudijski istoričar Salih al-Sadun izazvao kontroverze pokušavši da opravda zabranu tvrdnjom da bi "žene mogle biti silovane", ako im se usput pokvari automobil.\nVeliki muftija koji je ovog puta stao u odbranu običaja, ranije je zabranio šah muslimanima, jer predstavlja "gubitak vremena" i "podstiče na kockanje".\n« Napad na policijsku stanicu u Rusiji\tSirija: Srušio se ruski helikopter, piloti poginuli »


Hayat TV i u narednoj godini medijski pokrovitelj FK Sarajevo | Oficijelna stranica FK Sarajevo\nHayat TV i u narednoj godini medijski pokrovitelj FK Sarajevo\n15.10.2014 u 10:30h\nU prostorijama televizije Hayat, produžen je ugovor o medijskom pokroviteljstvu između Fudbalskog kluba Sarajevo i Hayat TV-a. Ugovor su potpisali direktor Hayat TV-a, Elvir Švrakić i Generalni direktor Fudbalskog kluba Sarajevo, Dino Selimović.\n"Mi vjerujemo da je Fudbalski klub Sarajevo jedna vrlo profesionalna sredina, koja ispunjava sve svoje obaveze prema društvu. Vrlo rado potpisujemo ugovor sa Fudbalskim klubom Sarajevo i u potpunosti podržavamo rukovodstvo kluba.", kazao je Švrakić.\n"Fudbalski klub Sarajevo je opredjeljenj da surađuje sa vodećim medijskim kućama, a televizija Hayat je logičan izbor našeg kluba kada je u pitanju medijsko pokroviteljstvo putem tv ekrana. Svi znamo da Hayat televizija postoji 20 godina, a naš cilj kao kluba jeste da naše navijače i simpatizere, kao i čitavu javnost u Bosni i Hercegovini, informišemo i naš rad treba i želimo da bude transparentan.", rekao je Selimović.\nNavijači Fudbalskog kluba Sarajevo, putem kanala Hayat TV-a, moći će i u narednom periodu svakodnevno pratiti dešavanja u svom voljenom klubu.


Iznosi netačne podatke i hvali se dobrim stanjem - Vijesti Srpske – Najnovije vijesti iz Republike Srpske\nNaslovna Najnovije Iznosi netačne podatke i hvali se dobrim stanjem\nIznosi netačne podatke i hvali se dobrim stanjem\nPredsjendik SNSD-a i predsjedavajući Predsjedništva BiH Milorad Dodik rekao je da je u Republici Srpskoj povećan izvoz za 25 odsto, i ako u narednih par godina nastavimo ovako, možemo da dođemo do potpune pokrivenosti uvoza izvozom.\nDodik se pohvalio i najmanjim javnim dugom Republike Srpske. Opozicija i struka odgovaraju da stvarni ekonomski pokazatelji uopšte ne odgovaraju onome što je predstavio Dodik i da je zaduženost posljednje čime bi vlast u Republici Srpskoj trebalo da se hvali.\nRepublika Srpska ima najmanji javni dug koji je manji i od javnog duga Srbije, a prosječna plata će premašiti hiljadu maraka. Ovo je za Radio-televiziju Republike Srpske rekao predsjedavajući Predsjedništva BiH i predsjednik SNSD-a.\nDodik je rekao i da je u periodu njegove vladavine, značajno smanjena nezaposlenost kao i da Republika Srpska ima veću najnižu platu nego većina zemalja u regionu.\nOno što predsjednik SNSD-a pokušava da prestavi kao pozitivan pokazatelj, zapravo je veoma zabrinjavajuće, odgovaraju iz opozicije.\nUkupan dug Republike Srpske je značajno veći od javnog o kojem priča Dodik, kažu u PDP-u, a posebna je priča što ni u njega nisu uračunati dugovi zdravstvenih ustanova koji su veći od milijardu maraka.\nEkonomisti upozoravaju i da mnogi podaci koje je predstavio Dodik uopšte nisu tačni, jer kako navodi struka, nisu uzeti u obzir brojni podaci koji će se tek pokazati kao veoma nepovoljni, kao što su enormna i skupa zaduženja.\nCenićeva upozorava i da je nedopustivo konstantno hvatanje zvaničnika za prosječnu mjesečnu zaradu, jer u nju se ubrajaju i plate funkcionera, koje su veoma visoke, ali i mizerne zarade ljudi koji rade u prerađivačkoj industriji.\nKad se spoje te dvije brojke, kaže Cenićeva, dobije se jako visoka prosječna zarada, koju većina radnika u Republici Srpskoj može samo da sanja.


Dota 2 i CS:GO će se igrati na 13. svetskom esports šampionatu – SeSA\nIESF je upravo potvrdio da će se Dota 2 ponovo naći na listi igara Svetskog Esports Šampionata, kao i da će CS:GO po prvi put biti deo ovog turnira od njegovog osnivanja 2009. godine.\nIESF je jedan od retkih turnira koji svake godine okuplja najbolje esportiste i pruža im šansu da predstavljaju svoju zemlju, a ne ekipu. Samim tim, turnir ima posebnu vrednost i značaj, zbog čega se mi nadamo da ćemo moći da ponovimo uspeh iz 2015. godine, kada je Srbija postala šampion sveta.\nPrethodnih godina, tri naslova koja su se igrala, bili su Dota 2, Tekken 7 i PES2021, zbog čega je još uvek čekamo potvrdu za te dve igre. To bi učinilo ovu godinu specijalnom, ne samo zato što bi po prvi put mogli da gledamo CS:GO igrače u akciji na IESF-u, već što bi po prvi put imali četiri različite igre na jednom ovakvom turniru.\nPrethodna godina je zbog pandemije Korona virusa bila veoma turbulentna, što je rezultiralo u otkazivanju LAN turnira, što se nadamo da ćemo zaobići u 2021. godini. Ukoliko sve prođe po planu, lokacija bi bila ista kao što je trebala da bude i prethodne godine, a to je egzotični grad u Izraelu, Eilat.\nUskoro će biti poznate sve informacije vezane za kvalifikacione turnire, zato vam predlažemo da posetite sledeći link.


Tribina DS-Moral u politici | Marsh online\nTribina DS-Moral u politici\nDatum: December 28, 2005\nSukob interesa najčešće se javlja zbog povezanosti politike i biznisa i osnov je za neetičko ponašanje državnih funkcionera i za zloupotrebe, ocenjeno je na jučerašnjoj tribini Demokratske stranke koja je bila posvećena moralu u politici.\nU današnje vreme politika i moral nemaju dodirnih tačaka. Toga je možda bilo u vreme antičke Grčke, danas se pre može govoriti o odnosu politike i javnosti. Postoje pravila ponašanja koja podrazumevaju da nosioci važnih funkcija moraju da pruže uvid javnosti u ono što rade. Na osnovu odnosa prema javnosti može se suditi o tome da li je neko dobar ili loš političar. Ideja da postoje političari koji zastupaju opšte interese je samo zavaravanje koje još postoji u našem društvu. Na dana[njoj tribini prof.Cedomir Cupic je iyjavio da su od osam GR;kih vrednosti politici uvek pripadale dve.Dobro i pravda.Najsvetija institucija je parlament zato [to donosi zakone i zato [to je to jedini instrument koji sputava ljudsku volju.\nSfere politike i ekonomije najčešće povezuje kriminal jer “ako imamo ljude koji se u sferi politike bave biznisom, ili obrnuto, teško je očekivati da tu ne dođe do nekih kvarnih radnji, pa i kriminala. Gotovo je nemoguće sačuvati, isključivo u sferi politike, od svog drugog ja sve informacije, a da ih ne upotrebite u sferi biznisa.\nKada je reč o funkcionerima na lokalnom nivou, u Srbiji dominira uverenje da je kriza globalnog karaktera, pa da su i rešenja globalnog karaktera. Zato se smatra da pojedinac, čak i kao rukovodilac neke institucije ili organizacije ne može ništa ili veoma malo da uradi.\nMeđu građanima u Srbiji dominira mišljenje da lokalni opštinski funkcioneri rade u sopstvenom interesu ili u interesu stranaka koje su ih postavile.\nPrethodno : “Sunčani sat” Zdravstvenom centru Valjevo\nSledeće : 12-ta sednica SO najverovatnije u petak


Kirbi: Vašington i cela EU žele Srbiju u Evropi!\nDatum što pre\nmladen radulovic\t 25.06.2013. 19:24h 15:22h\nMoj utisak je da svi žele Srbiju u Evropskoj uniji, ali različite zemlje imaju različite taktike u pristup, poručio ambasador SAD u Srbiji\nBEOGRAD - Ambasador SAD u Srbiji Majkl Kirbi izjavio je da se Vašington zalaže da Srbija dobije datum za početak pregovora sa EU, jer je postigla veliki napredak, ali i da će Srbija još godinama morati da nastavi sa delovanjem u procesu pridruživanja.\nKirbi je za Radio Beograd rekao da je Srbija zaslužila da dobije datum za početak pregovora o pristupanju EU. "Što se tiče toga da neke zemlje imaju drugačiji stav, moj utisak je da svi žele Srbiju u Evropskoj uniji, ali različite zemlje imaju različite taktike u pristup", rekao je Kirbi.\nKirbi je rekao da "treba da se uverimo da Srbija istrajava na tom putu na kojem se nalazi i da je ohrabrimo u tome". "Mislim da se svi slažu da je Srbija evropska zemlja i da pripada Evropskoj uniji. Pitanje je samo kako da ostanemo na pravom kursu", naglasio je američki ambasador za Radio Beograd, a prenosi RTS.\nOn je podsetio da je odluka na liderima 27 zemalja članica EU, ali i da Vašington i sve evropske prestonice sa pažnjom prate pregovore Beograda i Prištine i žele da se uvere da je Srbija istrajna na putu na kojem se nalazi poslednjih meseci. Odnosi Srbije i SAD su, prema njegovoj oceni, značajno unapređeni i napredak koji je Srbija postigla u evrointegracijama, pregovorima sa Prištinom i saradnji sa susedima, dobra je osnova za dalje jačanje saradnje Beograda i Vašingtona.\nNa pitanje da li se može očekivati da američki predsednik Barak Obama poseti Srbiju, Kirbi je odgovorio da ne vidi razloga zašto do te posete ne bi došlo. Kako je dodao Kirbi, SAD prate dešavanja i nije isključena mogućnost da Obama dođe u posetu Srbiji, al ne u narednih nekoliko meseci.\n"Sve je moguće. Premijer Srbije Ivica Dačić razgovarao je u Vašingtonu sa američkim potpredsednikom (Džozefom) Bajdenom, a na ustoličenju novog pape sreli su se Nikolić i Bajden. Nadam se da će biti prilike da se ponovo sretnu, možda u Ujedinjenim nacijama, ili da dođe do razmene poseta na najvišem nivou", rekao je Kirbi. Prema njegovim rečima, ima osnova da predsednik Srbije Tomislav Nikolić dobije zvaničan poziv da poseti SAD.\n"Postoje šanse za tu posetu. Nikolić je u poslednje vreme dao nekoliko izjava koje su dobro primljene u regionu, naročito o genocidu u Srebrenici, nova izjava je bila značajno bolja od prethodne", ocenio je Kirbi. On je pozitivno ocenio i što Nikolić ide u Zagreb povodom ulaska Hrvatske u EU, "jer odnosi između dva suseda nisu na nivou kakav bismo očekivali", a ta poseta će, smatra američki ambasador, imati pozitivan uticaj.\nMajkl Kirbidatum pregovoraEVROPSKA UNIJAevrointegracije


Vajczeker je držao predavanje o jetri kada je posle 55 minuta iz publike iskočio čovek (57) i izbo ga.\nMesser-Angriff: Fritz von Weizsäcker bei Vortrag in Berliner Klinik erstochen\nJoš jednog muškarca (33), inače policajca koji je privatno prisustvovao predavanju, posekao je po rukama i gornjem delu tela.\nZa sada se ne zna šta je motiv napada, ali se pretpostavlja da je napadač imao psihičkih problema. Policija je pretresla i njegov stan, ali nije pronađeno ništa sumnjivo. Kasnije tokom dana će biti odveden na psihijatrijsku procenu posle čega će se doneti odluka o pritvoru.\nOdmah posle napada prisutni su požurili da pomognu Vajczekeru, ali je oživljavanje bilo uzaludno. Ubicu su zadržali do dolaska policije.\nKolege doktora Vajczekera su bile u potpunom šoku, a mnogi su plakali.\nInače, Vajczeker je od 2005. bio glavni lekar odeljenja za Internu medicinu u privatnoj klinici "Šlospark" u kojoj je ubijen. U toj bolnici održavaju se redovno predavanja namenjena za osobe koje nemaju veze sa medicinom, a žele da saznaju nešto o oboljenjima, dijagnozi i terapiji.\nNjegov otac, Rihard fon Vajczeker, od 1981.do 1984. bio je gradonačelnik Berlina, a potom od 1984. do 1994. predsednik Nemačke.\nRihard fon Vajczeker\nKod osumnjičenih za ubistvo nemačkog političara pronađena VELIKA KOLIČINA ORUŽJA\nNAKON UBISTVA STIGLE PRETNJE Gradonačelnik nemačkog grada Vorms stavljen pod zaštitu policije\nDzon Keri, bivši državni sekretar i demokratski predsednički kandidat 2004. godine, podržao je kandidaturu Džoa Bajdena za predsednika, pozivajući se na argument bivšeg potpredsednika da bi njegovo međunarodno iskustvo trebalo da bude presudni faktor za birače u 2020. godini.


Miloševćevi posmrtni ostaci dopremljeni u Srbiju, sahrana u subotu u Požarevcu\nPosmrtni ostaci bivšeg predsednika Srbije i SR ugoslavije Slobodana Miloševića u sredu popodne dopremljeni su u Beograd i biće privremeno smešteni u bolnici "Sveti Sava" u centru grada.\nAvion sa posmrtnim ostacima Slobodana Miloševića na beogradskom aerodromu oko 15.30 sati na dočekali su najviši funkcioneri Socijalističke partije Srbije.\nIspred aerodromske zgrade okupilo se više stotina gradjana da odaju počast bivšem haškom optuženiku, koji je u ćeliji zatvora u Sheveningenu preminuo 11. marta, od posledica infarkta.\nMilošević će, kako je saopšteno u Socijalistickoj partiji Srbije, čiji je lider Milorad Vučelić angažovan da organizuje sahranu, biti sahranjen u subotu u Požarevcu. Najverovatnije u drvorištu porodične kuće.\nDoček posmrtnih ostataka Slobodana Miloševića prenosila je uživo Radio-televizija Srbije.\nDirektnan prenos sa aerodroma prikazale su i američka TV mreža CNN i britanski BBC.\n"Tokom sutrašnjeg dana posmrtni ostaci Slobodana Miloševića biće izloženi u Beogradu, odlučićemo gde, tako da će građani moći u mimohodu da odaju poštovanje našem i njihovom predsedniku Slobodanu Miloševiću. Ja očekujem da i profesor Mira Marković i Marko Milošević, sa kojima sam stalno u kontaktu, sasvim sigurno dođu na sahranu, naravno, očekujem i Milicu i njegovog unuka", rekao je novinarima u Beogradu Milorad Vučelić.\nMinistar policije Dragan Jočić rekao je kako je MUP spreman da obezbedi sahranu i da taj skup ne ocenjuje kao skup visokog rizika.\n"Mislim da ta sahrana ne nosi nikakve bezbednosne rizike. U svakom slučaju, učinićemo sve ono što je neophodno da zaštitimo javni red i mir, od bilo čijeg uznemiravanja", rekao je Jočić.\nRuska Duma traži da Tribunal okonča rad\nDonji dom ruskog parlamenta – Duma usvojila je jutros jednoglasno rezoluciju kojom traži da Haški tribunal prekine rad što je pre moguće. U rezoluciji se traži i otvaranje "nezavisne međunarodne istrage" o okolnostima smrti Slobodana Miloševića. "Duma ponovo ocenjuje da je potrebno zatvoriti u što kraćem roku sve istrage koje sada vodi Haški tribunal i smatra da je nastavak aktivnosti Tribunala sada beskoristan", stoji između ostalog u jutros usvojenoj rezuluciji\n"Duma je u svojoj rezoluciji negativno ocenila rad tribunala u Hagu, što je ponavljanje stava koji je Duma već nekoliko puta saopštila”, rekao je šef odbora za međunarodne poslove, Konstantin Kosačev ističući kako je jasno saopšteno da Duma Tribunal doživljava kao političku, a ne sudsku instancu. Parlamentarne rezolucije u Rusiji nisu obavezujućeg karaktera.\nKomentarišuću rezoluciju Dume, glavna tužiteljka Haškog tribunala Karla del Ponte je kategorično je odbacila optužbe da Tribunal primenjuje dvostruke standarde i da je politizovan. Del Ponteova je kazala i da su ocene iznešene u tom dokumentu "nelogične".\nLider ruskih komunista Genadi Zjuganov, rekao je da su poslanici Dume poslali osudu članicama NATO-a, uz preporuku da bi predstavnik ruskih vlasti obavezno trebalo da prisustvuje sahrani.\nPotpredsednik Dume, Sergej Baburin, rekao je istovremeno novinarima da nije apsolutno ubeđen da će Mirjana Marković ići na Miloševićevu sahranu u Srbiju, ali da je njoj važno da bivši predsjednik Srbije i SRJ bude sahranjan tamo gde je proveo gotovo ceo život.


Vlast vlada pomoću medijske manipulacije! | Sremska Mitrovica - Info\nVlast vlada pomoću medijske manipulacije!\nNovinarka Njuzmaks Adrie Jelena Obućina izjavila je u Novom danu da ni Beogradu ni Prištini u dijalogu o Kosovu ne odgovara da se uoči predizborne kampanje i izbora bilo šta rešava. Ona je podsetila da iako albanski lider Aljbin Kurti ističe da nije mnogo zainteresovan za dijalog – on ipak učestvuje u zvaničnim pregovorima u Briselu. Obućina je ocenila da „vlast vlada isključivo uz pomoć medija i medijske manipulacije, kao i da kontroliše sve nacionalne frekvencije“.\nOna povodom sednice Skupštine Srbije na kojoj će predsednik Aleksandar Vučić predstaviti izveštaj o Kosovu i Metohiji kaže da „od njega verovatno nećemo čuti ništa novo“.\n„Čućemo verovatno nekoliko puta pominjani stav da je Kurti taj sa kojim nema razgovora ni pregovora, i sa kojim ne može ništa da se dogovori. Meni je interesantno šta će predsednik reći, on će verovatno insistirati da Priština nije napravila Zajednicu srpskih opština, što je jedna od obaveza iz Briselskog sporazuma, i na tome treba da insistira Srbija. Koliko shvatam, Kurti to odbacuje, ali u našem programu je bio Marko Savković iz Beogradskog fonda za političku izuzetnost i on ima tezu da Kurtija zapravo ti pregovori ne zanimaju“, rekla je ona za N1.\nOna dodaje da prema Savkovićevom mišljenju, narod na Kosovu zanimaju druge stvari, kao što su poslovi, vizna liberalizacija, da li mogu da putuju, korupcija…\n„On misli da će Kurti probati da prolongira taj problem i da se ništa ne desi, i ja mislim da vlastima u Srbiji to odgovara. Tako da se bojim da od Vučića danas nećemo čuti ništa novo“, kazala je ona.\nSmatra da bi „bilo lepo da čujemo da li se odustalo od politike razgraničenja u potpunosti“.\n„Dobro bi bilo da mi shvatimo o čemu se tu pregovara, ali se bojim da te odgovore danas nećemo dobiti, jer to nikome, na kraju krajeva, nije u interesu. Kurtija čekaju izbori brzo, a i mi ćemo ovde možda čak na izbore do kraja godine“, navela je Obućina gostujući na televiziji N1.\nKaže da je Aljbin Kurti interesantna ličnost, i podseća da je on dobio izbore, pa da je potom sklonjen sa vlasti, kao i da se nakon toga vratio na vlast.\n„On je jedna ‘persona non grata’, vrlo neobično. Ali je on imao jedan napredak. Kurti, kada je postavljen, rekao je da su pregovori šesta ili osma rupa na svirali, kao i da ga to ne zanima. Ispostaviće se, međutim, da nije solo igrač koji može da odredi da li je to osma ili deseta rupa, i da mora da pregovara. Ali, stvarno mislim da ni njemu ni vlastima ovde ne odgovara da se uoči kampanje i izbora bilo šta rešava. Tako da ništa novo ne očekujem, sem niza floskula“, napomenula je Obućina.\nOcenjuje da smo u procesu pregovora za priključenje EU doživeli neuspeh, ali i da je zanimljivo kako ministarka Jadranka Joksimović izjavljuje da ukoliko ne bude otvaranje novih klastera u pregovorima, da je to „propast politike proširenja Evropske unije“.\n„Dakle, ‘Evropska unija nije spremna’, a ne ‘mi nismo spremni’, ili ‘ništa nismo uradili’, mada u pojedinim poglavljima ima napretka“, objašnjava gošća N1.\nO dijalogu vlasti i opozicije: „Ukoliko Vučić bude procenio da nešto želi, on će to i uraditi“\nObućina očekuje da epidemija koronavirusa neće mnogo uticati na izbore.\n„I pre godinu dana su izbori bili usred pandemije, pa – ništa. Trebalo je juče da bude proglašena pobeda na koronom, ali je to odloženo, mada su skoro sve mere ukinute. Verujem da , izuzev naglog pogoršanja situacije i velikog broja hospitalizovanih ljudi, neće biti velikih prepreka da se izbori održe“, rekla je ona.\nGovoreći o dijalogu vlasti i opozicije kaže da je to – smejurija.\n„Šta oni imaju da razgovaraju? Dakle, tu je vrlo jasno, ukoliko Vučić bude procenio da nešto želi, on će to i uraditi. Ukoliko ne bude procenio, neće. On može da ima smisla u drugom delu (dijaloga), gde su Tanja Fajon i Bilčik, u smislu da se Vučić pritisne, da se možda malo otvore mediji, ali u principu je stvar njegove dobre volje. Kada bi on hteo, to bi bilo rešeno“, naglašava Obućina i procenjuje da je stanje u medijima jedna od važnijih stvari koja omogućuje Vučiću podršku među građanima.\n„Vlast vlada isključivo uz pomoć medija i medijske manipulacije, a kontroliše sve nacionalne frekvencije. Na naslovnoj „Danasa“ je bilo da sve afere Vučiću donose poene. Kako je to moguće? Pa moguće je, jer narativ sa tih nacionalnih frekvencija nije da je njegov čovek Kokeza, proneverio 600 miliona, njegov čovek Jovičić ukrao toliko i toliko… Ne, narativ je drugačiji, kaže se da on neće biti zaštićen, da se on (Vučić) bori, i pravi otklon od njih… Samim tim mislim da je taj zahtev opozicije ispravan i realan. Ne mislim da bi doneo pobedu, ali bi odgovarao građanima, koji su, nažalost, informisani samo ako gledaju N1 i Novu S. Ali, nesreća je što ova vlast ne dozvoljava da ovi ljudi čuju i drugo mišljenje“, zaključila je Obućina.\nRelated Items:aleksandar vučić, Featured, jelena obućina


Stejt department: Suverene odluke Crne Gore, Bugarske i Severne Makedonije da ne dozvole prelet Lavrovu - Blitz RS - Vesti\nPortparol Stejt departmenta Ned Prajs je na konferenciji za novinare kazao da Sjedinjene Države pozivaju „Srbiju da se usredsredi na svoj cilj – članstvo u Evropskoj uniji, i da uskladi svoju spoljnu i bezbednosnu politku sa ostatkom Evrope“, preneo je Glas Amerike.\n„Stalno pozivamo Srbiju da preduzme korake da napreduje na evropskom putu, uključujući i to da diverzifikuje izvore energije, smanji energetsku zavisnost od Ruske Federacije i uskladi spoljnu i bezbednosnu politiku sa Evropskom unijom. I dalje želimo da bude partner Srbije i da joj pomognemo u naporima da dugoročno ojača energetsku bezbednost“, rekao je Prajs.\nNa pitanje Glasa Amerike kako će SAD i NATO zaštiti Crnu Goru, Severnu Makedoniju i Bugarsku, koje su zatvorile vazdušni prostor za avion kojim je Lavrov trebalo da doputuje u Srbiju od, kako navodi američki medij, „ruskih pretnji“, Prajs je odgovorio da su „sve tri članice NATO-a, a posvećenost članu 5 u odnosu na sve tri je obavezujuća“.\nPodsetio je da je u ponedeljak obeležena peta godišnjica članstva Crne Gore u NATO-u, a u martu druga godišnjica članstva Severne Makedonije.


Usvojeni izvještaji javnih preduzeća i ustanova | Palelive.com\nPočetna Novosti Aktuelnosti Usvojeni izvještaji javnih preduzeća i ustanova\nUsvojeni izvještaji javnih preduzeća i ustanova\nSkupština opštine Pale usvojila je danas izvještaj o radu u 2014. godini javnih preduzeća i ustanova čiji je osnivač ova lokalna zajednica.\nNačelnik opštine Pale Miodrag Kovačević rekao je u pauzi skupštinskog zasjedanja da Kulturno-sportski centar, Centar za socijalni rad i Dječiji centar “Buba-mara” funkcionišu pozitivno zahvaljujući tome što opština redovno izmiruje obaveze prema njima.\n“Zhvaljujući tome što opština ima finansijsku stabilnost i ove ustanove će je imati u narednom periodu”, naglasio je Kovačević i dodao da su prošle godine u Kulturno-sportskom centru “Peki” dozvolili svim klubovima da treniraju besplatno i svim sportskim klubovima su napravljene prostorije.\nPrema njegovim riječima, sva socijalna davanja, koja vrši opština Pale zajedno sa Vladom Republike Srpske, servisira redovno i tu, za razliku od većine opština u Srpskoj, nemaju nikakvih kašnjenja.\nOn je naglasio da će opština učiniti sve da Komunalno preduzeće, kojem je obezbijeđeno 300.000 KM donacije, Gradska toplana, kojoj opština redovno obezbjeđuje donacije, i ostala preduzeća funkcionišu sa što manje posljedica.\nKovačević je rekao da je Skupština na današnjoj sjednici dala saglasnost da se Toplana kreditno zaduži za 400.000 KM, a sredstva će biti utrošena za priključenje fakulteta na toplovodnu mrežu i obezbjeđenje novog kotla.\nOn je dodao da Apoteka posluje negativno i da opština nema novca da to “pokrije”, zbog čega traži strateškog partnera koji bi preuzeo apoteku sa svim zaposlenim i nastavio tu djelatnost.\nPrethodni članakApel građanima da preduzmu mjere da ne budu žrtve lopova\nNaredni članakInstitut za traženje nestalih BIH – Produžena Federalna komisija


Jelašić: Nema zajma za budžet\nod IĐUĐUMA OBUĐAMA taj Pet Jun 06, 2008 12:06 am\nJedini čovek koji se u ovoj državi ovog trenutka bori za naš suštinski nacionalni interes.\nIako iz Vlade stižu upozorenja da će se, ako se ne desi neka velika privatizacija, budžet potpuno isprazniti, u Narodnoj banci kažu da neće dati zajam za popunu budžeta.\nPrema podacima Ministarstva finansija, državi je ostalo svega 100 miliona evra i, ukoliko se neko društveno preduzeće ne proda, nastaće manjak u budžetu.........ali je na to guverner Narodne banke Radovan Jelašić rekao da je neophodno voditi restriktivniju politiku kako bi se postigla stabilnost cena u državi i smanjila inflacija.\nTo znaci, da nema zivota u srbiji, bez masovnog otpustanja drzavnih cinovnika u svim drustvenim sferama, parazita koji alavo zderu svaki dinar koji uboga srpska privreda uspe da napravi......\nGuverner je otvoreno rekao da su srbi poslednjih cetrdeset godina naucili da mogu da trose mnogo vise nego sto zarade....pa, s obzirom da su ta vremena nepovratno prosla, covek upozorava da je alava borba politicara za vlast glavni akomulator krize i inflacije......u ocaju , videvsi da se pare tope, a priliva nema, pokusavaju da uvuku ruke u drzavnu kasu.....i da potrose ono sto se godinama kupilo kao neka devizna podloga koja drzi vec godinama dinar stabilan , a inflaciju , uz teske muke na visokom ali podnosljivom nivou.....bez tih rezervi , koje poltiicari planiraju da uzmu i potrose .....srbija je definitivno bankrot.......\nNarocito su se radikali okomili na devizne rezerve, lupetajuci kako bi te pare trebalo uloziti u "proizvodnju"????.......ali ni ostali nisu imuni od zavlacenja lopovskih prstiju u narodnu kasu.........\nRadovane care...daj im qraz a ne pare...........\nIzbacite desetine hiljada partijskih vojnika i poslusnika iz javnih preduzeca, i oslobodite budzet od tih parazita i krvopija........\nRe: Jelašić: Nema zajma za budžet\nod Piksi taj Pet Jun 06, 2008 12:26 am\nJelasic smatra da je najbolje da vladu formiraju proevropske partije, zato sto to vise odgovara stranim investitorima.\nod Dulence_Saviola taj Pet Jun 06, 2008 10:59 am\nSlazemo se da je potrebno pre svega smanjenje javne potrosnje,jer to je jedini nacin da dodjeno do uravnotezenog budzeta (mada nije takav budzet najbolje resenje s obzirom na situaciju u kojoj se privreda Srbije nalazi). Drago mi je da Jelasic nece da dozvoli monetizaciju javnog duga do kog ce doci jer ce se Srbija sigurno zaduziti opet (ukoliko su ove izjave osnovane). U svakom slucaju slazemo se da je potrebno restrukturiranje javnih sluzbi i preduzeca,ali problem je sto za time ne postoji politicka volja. Zakon o privatizaiji je bio dobar korak,ali mislim da nije ni on efikasno primenjen, a i da nije dovoljan.\nProblem je dodatni sto se pred izbore naglo povecava javna potrosnja i donose ekonomski neopravdane mere radi osvanjanja simpatija razlicitih socijalnih grupa (nezaposleni i penzioneri npr), a mi smo u proslih 5 godina 3 puta imali parlamentarne izbore + da ne govorim o tome koliko su skuplje vlade sa vise parntera upravo zbog tih ustupaka.\nTako da...privatizacija NIS-a nije vise izbor vec jedino resenje...a dokle tako? To je dobro pitanje,ali valjda dok ne bude bilo dobrog i dugorocnog koncepta ekonomske politike,ali pretpostavka je za to STABILNA VLADA !!!. Plasim se da je nece biti ni ove godine, i mislim da bi to bilo nesto najgore za Srbiju.


Muška stonoteniska reprezentacija Srbije - Blic Sport\nStonoteniska reprezentacija Srbije nije uspela da prebrodi šesnaestinu finala Olimpijskih igara u Tokiju, iako je bila na dobrom putu da priredi veliku senzaciju.\nPetak, kobni dan za stonotenisere Srbije na Evropskom prvenstvu\nSrbija više nema predstavnike u pojednačnom delu na šampionatu Evrope u stonom tenisu koji se održava u danskom gradu Herningu.\nMuška i ženska stonoteniska reprezentacije Srbije otputovale su na prvenstvo Evrope, koje će od srede do 21. oktobra biti održano u danskom gradu Herningu.\nStonoteniseri ispali, dame u eliti\nMuška stonoteniska reprezentacija Srbije ispala je iz prve divizije na ekipnom prvenstvu Evrope, pošto je danas u odlučujućem meču za opstanak izgubila od Rumunije rezultatom 3:2, dok su daleko bolje prošle njihove koleginice koje su u ključnom susretu savladale Englesku rezultatom 3:1.\nStonoteniseri Srbije deklasirali Amerikance\nMuška stonoteniska reprezentacija Srbije postigla je drugu maksimalnu pobedu na prvenstvu sveta u Moskvi, savladavši u okviru F grupe druge divizije selekciju SAD sa 3:0.


Zalaganje za istorijsko pomirenje i ukidanje principa kolektivne odgovornosti čime kamene temeljce politike Saveza vojvođanskih Mađara. Ove naše težnje predstavljaju evropske vrednosti, od kojih ni po koju cenu nećemo odustati. Ni u trenucima kada naše stavove niko ne deli u Skupštini Srbije.\nPredlog zakona o restituciji je za SVM u potpunosti neprihvatljiv. Ponovno promovisanje načela kolektivne krivice putem ovog zakona predstavlja ignorisanje najosnovnijih civilizacijskih vrednosti. Graniči se sa apsurdom zakonsko rešenje kojim su isključeni iz procesa restitucije i oni, koji su protivno svojoj volji postali pripadnici okupatorskih snaga. Isključeni su čak i onda, ako u postupku rehabilitacije pred sudom dokažu svoju nevinost.\nOsnovna pretpostavka za pomirenje je zajedničko suočavanje sa strahotama iz Drugog svetskog rata. Tokom proteklih dana vojvođanski Mađari su se na žalost uverili, da je politička elita većinskog društva i dalje nespremna da odstupi od jednostranog shvatanja istorije.István Pásztor (Ištvan Pastor)predsednik Saveza vojvođanskih Mađara


Izložba fotografija "Pravo na rad" 18. i 19. oktobra - Društvo - Dnevni list Danas\nPočetna » Društvo » Izložba fotografija „Pravo na rad“ 18. i 19. oktobra\nIzložba fotografija „Pravo na rad“ 18. i 19. oktobra\nDanas Online11.10.2019. 14:34\nFoto: Fejsbuk/Centar za antiautoritarne studije/ Promo\nIzložba, film i razgovor pod sloganom “Pravo na rad” biće održani 18. i 19. oktobra sa početkom od 18 časova u UK Stari grad.\nPubliku očekuje bogat celovečernji program, koji je namenjen da publici prenese nova saznanja i utiske.\nOva prilika za susret i upoznavanje deo je, kako organizatori navode, novog projekta fokusiranog na preduzetništvo koje je važan deo svake privredne razvojne strategije.\n„Jedan od mehanizama koji ograničava brži razvoj preduzetništva je i poresko opterećenje rada. Kao najisplativiji poreski prihod lokalnih samouprava, visina poreza od 62 odsto od neto zarade predstavlja prihod kojeg će se država teško odreći. Iz iskustva drugih država pokazalo se da privredni razvoj značajno utiče na smanjenje stope siromaštva. Razvoj preduzetništva u jednoj od najsiromašnijih država Evrope, kao deo šire strategije privrednog razvoja, trebalo bi da predstavlja i strateški cilj rešavanja problema siromaštva“, navodi se na sajtu Centra za antiautoritarne studije.\nIzložba fotografija “Pravo na rad” otvara se u 18 časova, od 18.30 časova publika će moći da pogleda dokumentarni film “Pravo na rad”, a nakon filma, u 19 časova sledi tribina u kojoj učestvuju novinar Miša Brkić, novinarka Ivana Pavlović, narodni poslanik Aleksandar Stevanović i Ivan Despotović iz organizacije Libero.\nTeme razgovora pokrivaće uzroke privredne blokade u Srbiji, ali i značaj preduzetništva za privredni razvoj.\nIzložbu će publika moći da vidi i u subotu, 19. oktobra, u terminima 12, 14 i 17 časova, a biće ponovo prikazan i dokumentarni film.\nViše o događaju možete saznati ovde: https://www.facebook.com/events/3388917537792727/\nDokumentarni filmIzložba fotografijapravo na rad


EU radi na uspostavljanju zajedničke inostrane i bezbednosne politike\nPojedinci strahuju da će to podriti transatlantsku saradnju i oslabiti postojeće strukture i sposobnosti Severnoatlantskog saveza. Kritičari kažu da bi takva inicijativa mogla da ograniči nacionalni suverenitet unutar Evropske unije i sputa sposobnost Sjedinjenih Država da nezavisno posluju sa različitim evropskim saveznicima.\nBivši zamenik pomoćnika sekretara za odbranu, Jan Bžežinski, kaže da atlantska zajednica prolazi kroz duboke promene koje su dovele do mnogih nesporazuma i brojnih podela. Uprkos tome, u periodu posle napada 11. septembra, 2001, svedoci smo nezapamćene saradnje i dostignuća u okviru Zapadne vojne alijanse. Bžežinski ističe da je svaki saveznik NATO-a bio aktivan u Avganistanu i da je većina evropskih država doprinela kampanji u Iraku i humanitarnim operacijama u Pakistanu. Zapadna vojna alijansa, kako kaže Jan Bžežinski, danas je aktivnija nego ikada od svog osnivanja.\n«Kada danas pogledate program NATO-a, pored Avganistana, Iraka i Pakistana, imate operaciju na Kosovu, imate vazdušnu kontrolu nad Baltikom, bataljoni Evropske unije su u Darfuru, imate štabove koji dejstvuju u Sarajevu, Skoplju i Tirani. Američka flotila Avaksa ispostavlja veće zahteve nego ikada, a povrh svega toga, NATO obezbeđuje pomoć žrtvama uragana Katrina», rekao je Bžežinski, dodavši da ideja o odvojenoj evropskoj odbrambenoj politici može da podrije ovu saradnju. Prema njegovom uverenju, takva politika nije donela neke nove vojne sposobnosti, već je nepotrebno duplirala mnoge programe i institucije NATO-a.\n«Takve dvostruke institucije ne samo da su nepotrebne, nego su razdorne i potencijalno opasne u svetu u kojem se događaji dešavaju brže i često su smrtonosniji i u kojem cena nedelanja – zbog teškog dolaženja do konsenzusa – može da bude daleko veća nego nekada. Nemamo više onoliko vremena za luksuz konsenzusa u ovom promenljivom svetu koji se toliko brzo menja», rekao je bivši zamenik pomoćnika američkog sekretara za odbranu.\nKetrin Gorka, osnivačica i direktorka programa Instituta za tranzicionu i međunarodnu bezbednost u Budimpešti u Mađarskoj, saglasna je i takođe kaže da je plan koji se krije iza evropske odbrambene inicijative u stvari nadmetanje sa Amerikom.\n«Evropa je bez dileme već dugo trebalo da bude delotvorniji igrač u vojnoj areni. Ali ono što ona sada radi jeste razvijanje vojnih sposobnosti ne zbog toga da bi bila bolji partner Sjedinjenim Državama unutar NATO-a, nego da bi mogla da deluje nezavisno od Sjedinjenih Država i čak imala snagu da bude kontrateža američkoj politici sa kojom se ne slaže, kao što je invazija na Irak ili zadržavanje embarga Kini na uvoz oružja», rekla je Ketrin Gorka, dodavši da Evropska unija nastoji da načini odvojenu bezbednosnu politiku uglavnom iza zatvorenih vrata, bez uticaja država-članica. Prema njenom mišljenju, to vodi ka centralizovanom, neprozirnom donošenju odluka koje je u suprotnosti ne samo sa interesima Sjedinjenih Država, nego i sa interesima pojedinih članica, pre svega u Centralnoj i Istočnoj Evropi.\n«One su se 45 godina borile za slobodu i suštinski shvataju njenu vrednost. Ipak, nisu potrošile 45 godina na borbu sa diktaturom da bi im nezavisnost sada oduzeli politički lideri Stare Evrope i ne bi trebalo to da dozvolimo», rekla je Ketrin Gorka.\nDžon Halsman, viši naučni saradnik u Fondaciji «Heritidž», ne misli da će Evropljani ikada dostići puno jedinstvo u pogledu međunarodne i bezbednosne politike i dodaje da će propast Evropskog ustava prisiliti Evropsku uniju da smanji svoje ambicije.\n«Degolistički san da se na neki smislen način bude kontrateža Americi je mrtav», kaže Halsman. Prema njegovom shvatanju, Amerika sada mora da se usredsredi na negovanje svojih savezništava i radi i sa Evropskom unijom kao celinom i sa pojedinačnim evropskim državama.\n«Kada se Evropljani budu ponašali jedinstveno, odluka će zavisiti od njih. I mi ćemo sarađivati sa njima na tom nivou. Ali se u mnogim slučajevima oni tako ne ponašaju, tako da ne bi trebalo da okrivljujemo ljude što nastupaju na nivou države», kaže Halsman, zaključivši da su Evropljani i dalje najefikasniji američki saveznici na području bezbednosti. Ipak, kako je sugerisao, američka administracija treba da posveti veću pažnju Istočnoj Evropi, koja – zajedno sa Britanijom – može da bude osnova budućih koalicija pod vođstvom Sjedinjenih Država.


Prvaci Evrope kao u Beču, u grupi sa Slovenijom na EP u Herningu - ATA Stars\nPrvaci Evrope kao u Beču, u grupi sa Slovenijom na EP u Herningu\nHome/cVesti - sportovi/Odbojka/Prvaci Evrope kao u Beču, u grupi sa Slovenijom na EP u Herningu\nSENIORI – XXVIII EP 2013.\nKao na Prvenstvu Evrope u Beču, odbojkaši Srbije, aktuelni prvaci Evrope, igraće u grupi sa Slovenijom, koja je u III rundi kvalfikacija za XXVIII EP 2013, eliminisala Hrvatsku. Slovenija je i u revanš utakmici kvalifikacija savladala Hrvatsku, ovoga puta sa 3:0, po setovima 25:21, 26:24 i 25:17, a prvi sudija meča bio je Boris Kolarević, međunarodni sudija iz Srbije. U prvoj utakmici, odigranoj u Kaštel Šućurcu, Slovenija je savladala Hrvatsku sa 3:1 (22:25, 25:16, 25:16 i 25:19). Belgija je eliminisala Grčku trijumfom u „zlatnom setu“ sa 15:12. U regularnom toku revanš meča Grčka je u Kortrajku pobedila Belgiju sa 3:2, po setovima 19:25, 25:21, 18:25, 25:21 i 15:13. U prvoj utakmici, odigranoj u Orestijadi, Belgija je pobedila Grčku sa 3:0 (25:21, 25:14, 25:19). Po pravilima CEV, ukoliko ekipe ostvare po jednu pobedu o ukupnom pobedniku odlučuje „zlatni set“.\nRevanš utakmica Letonija – Turska odigraće se danas u Jelgavi od 16,00 časova po našem vremenu. U prvoj utakmici, odigranoj u Samsunu, Turska je savladala Letoniju sa 3:0 (25:20, 25:17, 25:23).\nXXVIII EP 2013. odigraće se od 20. – 29. septembra u Poljskoj i Danskoj. Utakmice preliminarne faze (po grupama) odigraće se u Gdanjsku i Gdinji u Poljskoj i u Odenzeu i Herningu u Danskoj. Utakmice osmine finala i četvrtfinala odigraće se u Arhusu i Gdanjsku, a polufinalne utakmice, finale i meč za treće mesto u Kopenhagenu.\nMuška seniorska reprezentacija Srbije igraće u C grupi XXVIII EP 2013. u Herningu, u Danskoj sa Finskom, Holandijom i Slovenijom. U A grupi u Odenzeu igraće Danska, Italija, Belorusija i Belgija, u B grupi u Gdanjsku su Poljska, Francuska, Slovačka i Turska ili Letonija, a u D grupi u Gdinji igraće Rusija, Bugarska, Češka i Nemačka.\nMuška seniorska reprezentacija Srbije odigraće prvu utakmicu u C grupi XXVIII EP 2013. u Herningu, u Danskoj, sa Slovenijom, prvog dana Prvenstva, 20. septembra. Srbija će u 2. kolu C grupe igrati 21. septembra protiv Holandije, a u poslednjem, 3. kolu 22. septembra protiv Finske.\nPobednici grupa će izboriti direktan plasman u četvrtfinale, a rivali Srbiji u nastavku takmičenja biće ekipe iz A grupe u Odenzeu, gde će igrati Danska, Italija, Belorusija i Grčka ili Belgija.\nPo pravilima CEV, ukoliko ekipe ostvare po jednu pobedu o ukupnom pobedniku odlučuje „zlatni set“.\nPovezana vest: DENIZ BANK LIGA ŠAMPIONA 2016., Zenit, Belogorje, Trentino i Lube slavili u gostima – Belhatov i Halkbank uspešniji na svom terenu\nBy ATA Stars Redakcija|2018-06-14T01:02:24+01:00jun 9th, 2013|Odbojka|0 Comments


4 žrtve niza napada na Tajlandu\n12 avgust, 2016\nIstražitelji na mestu jedne eksplozije\nTajlandska turistička industrija nastoji da se oporavli od niza bombaških i napada I podmetanja požara u kojima su danas stradale 4 osobe, dok je najmanje 30 povredjeno, medju kojima su i turisti iz inostranstva.\n12 napada širom tajlandskih letovališta na jugu zemlje izvršeno je u periodu kada zemlja obeležava 84. rodjendan kraljice Sirikit, koji je nacionalni praznik. Neki napadi su izvršeni i u primorskom gradu Hua Hin gde kraljevska porodica ima rezidenciju.\nU toku je istraga širom zemlje i policija navodi da je uhapsila dva muškarca. Tajlandske vlasti ove napade zovu “aktima sabotaže”, a ne islamističkim terorizmom. Nijedna grupa nije neposredno preuzela odgovornost za te napade.\nPolicija takodje navodi da izgleda da ovi napadi nisu povezani sa pobunom u južnim tajlandskim pokrajinama na granici sa Malezijom, koja traje još od 2004.


Naučnici otkrili koncentracije COVID-19 u kanalizaciji\nV. B. 3. maja 2020. 20:35\n„Otpadne vode ne lažu i odražavaju ono što izlučuje javnost u prethodnih nekoliko sati“, kaže voditelj naučnog tima Kristofer Ort iz švajcarskog Saveznog instituta za nauku i tehnologiju voda.\nŠvajcarski naučnici uspeli su da otkriju novi koronavirusi u malim koncentracijama u otpadnim vodama što pruža mogući novi način ranog upozorenja na nova žarišta zaraze u trenutku dok zemlje ukidaju mere ograničenja, uvedene kako bi se suzbila pandemija koronavirusa.\nAko se metoda pokaže delotvornom uzimanje uzoraka otpadnih kanalizacionih voda omogućilo bi javnozdravstvenom sistemu ranu detekciju ponovnog izbijanja epidemije koronavirusa, čak nedelju dana pri nego što bi to mogli da pokažu dijagnostički testovi, ocenjuju naučnici.\nNaučnici Saveznog instituta za tehnologiju iz CIriha (ETH) i Lozane (EPFL) kažu da tu metodu nadzora još treba poboljšati pre nego što se budu izvlačili jasni zaključci o koncentraciji virusa u uzorcima. Početni rezultati timova sa dva švajcarska univerziteta su uprkos tome ohrabrujući.\nAnalizirali su otpadne vode iz Lozane, Ciriha i Lugana, uključujući uzorke iz zadnja dva grada prikupljene krajem februara kada su zabeleženi prvi slučajevi COVID-19 u Švajcarskoj. Naučnici su uspeli da otkriju novi koronavirus u svim uzrocima.\nKoncentracije u najnovijim uzorcima bile su toliko visoke da je analiza bila vrlo jednostavna. Ali, to nije bilo tako jednostavno sa uzorcima iz februara meseca\n. „Nismo očekivali da ćemo uspeti da utvrdimo nešto u otpadnim vodama Lugana u trenutku kad je postojao samo jedan slučaj COVID-19 i iz CIriha kad je tamo zabeleženo samo šest slučajeva“, kaže Tamar Kon iz EPFL-a.\nNakon uspešnog pilot-programa australijski naučnici objavili su u aprilu da očekuju da će za nekoliko nedelja stvoriti test kojim će se masovno analizirati otpadne vode na prisutnost virusa kako bi se locirale zaražene zajednice.


Građani presavili tabak: Tuže vlast - iseljavanja siromašnih radi prodaje investitorima\nGrupa iz Kopenhagena podnela je tužbu protiv danske vlade zbog zakona koji omogućava prinudno iseljavanje stanara iz kvartova koji se kvalifikuju kao "geto".\nKako navode, na osnovu diskriminacije i etničkih kriterijuma, izvestio je AP.\nOvaj zakon, usvojen 2018. godine s ciljem da se navodno smanji segregacija među stanarima, zapravo omogućava potpuno iseljavanje nekih stanara i prodaju njihovih stambenih objekata privatnim investitorima.\nDugoročni cilj >> Pročitaj celu vest na sajtu B92 << vlade je smanjenje broja jeftinih, socijalnih stanova u kvartovima klasifikovanim kao "geto" na najviše 40 odsto do 2030. godine.\nTužba građana Kopenhagena usmerena je na kriterijume koje vlada primenjuje da bi neki kvart klasifikovala kao geto.\nU te kriterijume spadaju: nivo obrazovanja, visina prihoda, stopa kriminaliteta i demografska slika prema kojoj broj imigranata iz nezapadnih zemalja i njihovih potomaka ne sme biti veći od 50 odsto ukupnog broja žitelja u kvartu.\nDanska vlada neće smatrati da je kvart geto ukoliko je broj rođenih Danaca veći od 50 odsto čak i kada je stopa kriminaliteta visoka, nivo obrazovanja nizak, a stanovnici kvarta su siromašni.\n"Očigledno je da je za vladu ključni kriterijum etnička pripadnost stanovnika, što nije u skladu ni sa danskim ni sa evropskim zakonima", ukazao je Edi Kavaja, advokat grupe građana koji su podneli tužbu i koji su svi građani Danske, ali raznolikog etničkog porekla i različitih rasa.\nOsim izbacivanja stanara i prodaje njihovih stanova privatnim investitorima, zakon iz 2018. godine dozvoljava da se počinilac krivičnog dela dva puta kazni za isto krivično delo samo ukoliko je iz kvarta koji je proglašen getom.


Festival korejskog filma od 4. do 6. decembra u LKC-u - Dnevnik Juga\nPočetna / KULTURA / Festival korejskog filma od 4. do 6. decembra u LKC-u\nFestival korejskog filma od 4. do 6. decembra u LKC-u\nDnevnik Juga 03/12/2019\tKULTURA, Leskovac Ostavi komentar\nU Leskovačkom kulturnom centru u sredu, 4. decembra u 16:30 časova, biće otvoren Festival korejskog filma.\nFestival, naslovljen „Upoznajte Koreju kroz filmove“, otvoriće ambasador Republike Koreje u Srbiji Hjong-ćan Če.\nTokom trodnevne manifestacije do 6. decembra u bioskopu Kulturnog centra biće prikazano šest popularnih korejskih filmova različitih žanrova. Projekcije su od 15 i 17 sati. Program su povodom obeležavanja 30 godina diplomatskih odnosa Srbije i Koreje, organizovali Korejska ambasada u Beogradu i Leskovački kulturni centar.\nPrethodni Edukativna radionica „SLAVU SLAVI, KOLAČ SECI, KAO NEKAD TVOJI PRECI“ u Narodnom muzeju\nGlasanje za najveće dečje muzičko takmičenje u Srbiji je juče otvoreno. Boje Leskovca ove godine …


Tanjug 11. avgusta 2018. 12:43\nATINA – Tenzije između Atine i Moskve zbog diplomatskog spora ponovo su eskalirale sinoć kada je ministarstvo spoljnih poslova Grčke izdalo oštro saopštenje povodom odluke Rusije da protera dvoje grčkih diplomata iz Moskve.\nGrčko ministarstvo ocenjuje da je ta odluka doneta kao „odmazda“ i optužuje Rusiju da je „drug po oružju“ Turske.\nPrimećujući da je odluka Grčke da protera dvoje ruskih diplomata iz Atine zasnovana na „konkretnim dokazima o nezakonitim aktivnostima ruskih zvaničnika i državljana u toj zemlji“, Ministarstvo ocenjuje da za potez Rusije ne postoje dokazi koji bi njen potez potkrepili, piše sajt „Katimerini“.\nU saopštenju se navodi da je Grčka „miroljubiva zemlja sa višedimenzionalnom, nezavisnom demokratskom spoljnom politikom“, kao i suverena država što „zahteva poštovanje i odnose zasnovane na jednakosti“ svih zemalja.\nAtina dodaje da se Rusija, od kad je počela da se „bori kao drug po oružju sa Turskom, koju snabdeva brojnim olakšicama u bezbednosnom sektoru“, udaljava od pozicija prijateljstva i saradnje koje su karakterisale grčko-ruske odnose 190 godina.


Poluga peti najbolji sportista Srpske, Ilić jedan od najperspektivnijih | 058.ba\n21. децембра 2016.\t058.ba\nVIŠEGRAD – Višegradski karatista Nikola Poluga proglašen je za petog najboljeg sportistu Republike Srpske.\nU 62. izboru najboljih deset sportista Republike Srpske, član KK „Drina“ Višegrad, Nikola Poluga zauzeo je peto mjesto. On je ove godine postao šampion Republike Srpske i Bosne i Hercegovine, koju je predstavljao na prvenstvu Balkana gdje je osvojio bronzu u WKF federaciji, a pored toga učestvovao je na svjetskom prvenstvu u Lincu.\nOsim Nikole, na ceremoniji proglašenja najboljih, Višegrad je predstavljao i bivši košarkaš Varde HE i aktuelni kadetski reprezentativac Srbije, Dalibor Ilić. Prvotimcu Igokee je uručena plaketa kao jednom od najperspektivnijih sportista Srpske.


Fondacija Novak Đoković otvorila je trinaestu „Školicu života“ u mestu Ljukovo nadomak Inđije, i time obezbedila oko 60 novih mesta za mališane iz ove okoline uzrasta od tri do šest godina.\n„Otvaranje trinaeste Školice života za nas ima određenu simboliku. Ove godine obeležavamo trinaest godina rada i sa ponosom sumiramo sve što je naša Fondacija uradila kako bi mališanima obezbedili lepše detinjstvo, uslove da uče i da se raduju. Uverena sam da smo velikom broju njih omogućili i bolju budućnost. Od 96 dece koje živi u Ljukovu, samo jedna četvrtina ima pristup predškolskom obrazovanju. Zato novu Školicu života otvorimo baš u ovom mestu. Koristim ovu priliku da se zahvalimo predstavnicima opštine i predškolske ustanove što su nam pružili maksimalnu podršku i omogućili da izgradimo jedan novi kutak i ulepšamo detinjstvo velikom broju mališana”, rekla je Jelena Đoković, i dodala da se pružanjem prilike deci da idu u vrtić u mestu gde žive, podstiču i mladi roditelji da ostanu da žive na selu.\nDirektorka PU ” Boško Buha ” Jelena Kresoja zahvalila se Fondaciji Novak Đoković na mogućnosti da se deci koja do sada nisu uključena u institucionalno vaspitanje i obrazovanje, omogući da rastu i razvijaju se u inspirativnom okruženju i uče od svojih vršnjaka.\n„S obzirom na to da su prvih pet godina ključne za razvoj, a propuštene prilike se ne mogu nadoknaditi, CIP-Centar za interaktivnu pedagogiju kroz projekat “Školice života – zajedno za detinjstvo”, podržava nastojanje Fondacije da kvalitetni programi budu dostupni što većem broju dece u ranom detinjstvu. Stručna podrška CIP Centra usmerena je na kreiranje politika za decu i porodice na lokalnom nivou, unapređivanje vaspitno obrazovne prakse predškolskih ustanova i osnaživanje kompetencija vaspitača. Uspostavljanje kvalitetnih četvoročasovnih programa otvara mogućnost da se deca uzrasta 3 do 5,5 godina u selu Ljukovu druže, igraju, rastu i uče zajedno sa svojim vršnjacima “, rekla je Olga Lakićević, koordinatorka projekta, CIP-Centar za interaktivnu pedagogiju.\nFondacija Novak ĐokovićJelena Djokovic\nNovak i Jelena te pozivaju: „Koliko donirate vi, doniraćemo i mi za otvaranje novih vrtića u Srbiji...\nJelena Đoković: Naša vizija je da svako dete ima jednake šanse da ispuni svoj puni potencijal u živo...


U RS POČINjE PODJELA REGRESIRANOG DIZEL GORIVA :: Semberija INFO ::\nU RS POČINjE PODJELA REGRESIRANOG DIZEL GORIVA\nU Republici Srpskoj u ponedjeljak, 30. marta, počinje podjela regresiranog dizel goriva za 9.418 poljoprivrednih gazdinstava, odnosno korisnika podsticaja.\nZa ove namjene, Ministarstvo poljoprivrede, šumarstva i vodoprivrede RS obezbijedilo je 5,5 miliona KM. Iz ovog Ministarstva navode da poljoprivrednici mogu preuzeti ukupno 100 litara regresiranog dizel goriva po hektaru obradive poljoprivredne površine upisane kao način korištenja u Registru poljoprivrednih gazdinstava.\n"U skladu sa Zaključkom Republičkog kriznog štaba, prvim obračunom su obuhvaćeni i korisnici koji nisu izvršili obavezu plaćanja protivgradne zaštite i prijavu doprinosa za prošlu godinu", kaže se u saopštenju Ministarstva poljoprivrede.\nRegresirano dizel-gorivo korisnici će preuzimati kod distributera koji su sklopili sporazum sa Ministarstvom za distribuciju. Preuzimanje, odnosno kupovina regresiranog dizel-goriva trajaće do 30. Oktobra.


Potpisan sporazum o namerama između DFC, Eksim, Beograda i Prištine - Radio Kontakt Plus\nPotpisan sporazum o namerama između DFC, Eksim, Beograda i Prištine\n10:43, 16.09.2020Izvor: RTS\nAmerička Međunarodna finansijska razvojna korporacija (DFC) i Izvozno-uvozna banka SAD (EXIM) potpisali su sporazume o namerama sa Beogradom i Prištinom u cilju pomoći u finansiranju izgradnje auto-puta mira, koji će povezivati Niš i Prištinu.\nKako je saopšteno iz DFC i američke Eksim banke, potpisani sporazumi nisu obavezujući i biće praćeni standardnim radnjama pre nego što finansiranje projekta bude zvanično uspostavljeno.\n"Auto-put mira doprineće ekonomskom razvoju i regionalnoj integraciji, povezivanjem Niša i Prištine", kazao je predstavnik DFC Adam Bouler, dodajući da će taj projekat "služiti kao moćan simbol novih, transformišućih odnosa" Beograda i Prištine.\nOn je dodao da je DFC u saradnji sa američkom Eksim bankom posvećena napretku mirovnog procesa, investiranjem u projekte koji donose nova radna mesta i održive ekonomske koristi za obe strane.\nPredsedavajući američke Eksim banke Kimberli A. Rid rekao je da je da je auto-put mira značajan korak u ekonomskoj saradnji Beograda i Prištine.\n"Pohvaljujem rad predsednika Trampa i cele administracije na ovom istorijskom sporazumu...Izvozno-uvozna banka SAD je posvećena podršci procesa koji donose napredak ekonomskom razvoju i zapošljavanju u regionu i podržava američki izvoz i radnike", kazao je.\nKako je saopšteno, DFC i Eksim planiraju da kasnije ovog meseca pošalju delegacije u Beograd i Prištinu kako bi se ostvario napredak u radu na auto-putu mira i na drugim projektima.\nKosovo i SAD potpisali Sporazum o podsticajima za investiranje\nČestitke SAD za prelaz Merdare: "Objekat će pomoći rastu regionalne ekonomije"\nAmbasada SAD u Prištini pozvala na poštovanje odluke Ustavnog suda


Rezultat rada ruske avijacije na Bliskom istoku - oslobođen jugoistok Sirije - 24.12.2020, Sputnik Srbija\nŠef Generalštaba Oružanih snaga Rusije Valerij Gerasimov saopštio je kakvu je ulogu imala ruska avijacije u oslobađanju jugoistoka Idliba od militanata. 24.12.2020, Sputnik Srbija\n17:38 24.12.2020 (Osveženo: 01:05 26.08.2021)\nŠef Generalštaba Oružanih snaga Rusije Valerij Gerasimov saopštio je kakvu je ulogu imala ruska avijacije u oslobađanju jugoistoka Idliba od militanata.\n„Kao odgovor na stalne napade terorista na civilna naselja, vladine snage i ruske vojne objekte, sirijska armija, uz podršku Vazdušno-kosmičkih snaga Rusije, morala je da izvede operaciju oslobađanja jugoistoka zone deeskalacije „Idlib“ od terorista“, saopštio je Gerasimov na brifingu za vojne etašee stranih ambasada.\nKao rezultat sprovedenih akcija, značajan deo teritorije je vraćen pod vladinu kontrolu. Zahvaljujući tome, u ovom trenutku je isključena mogućnost granatiranja aviobaze „Hmejmim“ i grada Alep. Između ostalog, vojnici su uspeli da oslobode i autoput M5.\n„U celini, situacija u Siriji ima tendenciju stabilizacije“, naglasio je načelnik generalštaba.


ŽOK “SMEČ” Lukavac predstavio pojačanja – Zona047\nobjavio\tZona047.ba\t11. Jula, 2017.\t3547\tpregleda\nU ponedjeljak 10.07.2017. godine je u prostorijama kluba obavljena prozivka igračica i predstavljena pojačanja za narednu odbojkašku sezonu.\nSastav lukavačkog superligaša za narednu sezonu će biti jači za četiri nove gračice, sa premijerligaškim iskustvom.\nUgovor sa klubom su potpisale Lejla Softić, koja igra na poziciji tehničara i Amela Hadžić, srednji bloker. Obje igračice su u proteklih nekoliko sezona nastupale za ekipu ŽOK Sloboda Tuzla.\nNejra Mačak, koja igra na poziciji korektora, a koja je do sada nastupala za ekipu OK Kula Gradačac i Zerina Suljić, koja igra na poziciji primača, a ranije nastupala za ekipe OK Bosna Kalesija i OK Gradina Srebrenik.\nNakon predstavljanja, trener Said Hasanbegović je sa igračicama održao radni sastanak, na kome su usaglašeni naredni koraci u pripremi za novu odbojkašku sezonu.\nU upravi kluba ne kriju ambicije za osvajanje Superlige Federacije BiH i plasman u odbojkašku premijer ligu BiH.\nSa ekipom koja je u prethodne tri sezone učestvovala u završnici prvenstva Federacije BiH, uz pomenuta pojačanja i nekoliko mladih igračica, koje će biti priključene prvom timu, može se očekivati da će ekipa lukavačkog superligaša voditi glavnu riječ u narednoj odbojkaškoj sezoni prvenstva Federacije BiH.


dip.prav. Gordana Gvozdenović, Loznica - Profi Sistem Com\nSa zadovoljstvom mogu da kazem da je ovo peta godina saradnje sa vama i da mi je čast da nastavimo saradnju i ubuduće. Profi sistem programska baza je najpraktičniji sistem od svih alata koje sam imala priliku da koristim kao pravnik u višedecenijskoj praksi jer pruža mogućnost brzog, veoma jednostavnog i praktičnog rukovanja bogatim sadržajem propisa koji se ažuriraju na dnevnom nivou, a da pri tome, kroz najavu pripremljenih propisa koji treba da stupe na snagu daje inicijativu korisniku da se na vreme upozna sa tim propisima i pripremi za njihovu primenu u praksi. Zatim, pruža veliki izbor tekstova iz sudske prakse, tumačenja, modela i obrazaca bez dodatnih napora i lavirintnih aplikacija koje imaju neki drugi sistemi i baze podataka koje sam imala priliku da upoznam i koristim. Bez obzira na znanja i iskustva u primeni elektronske baze bilo kog sistema mislim da je veoma vazno da korisnik brzo, lako i jednostavno dolazi do traženih podataka.Uz to cena korićenja baze -licence je potpuno zadovoljavajuća i korektna za uslove i standarde u kojima danas živimo. Moje iskustvo sa nekim drugim elektronskim bazama podataka govori samo o izgubljenom vremenu zbog težnje kreatora elektronskih baza podataka da uvrste što veći broj aplikacija i prečica ,nabacanih propisa po brojevima aplikacija , strelica i smerova za upućivanje tako da se kretanjem u njima gubi dosta dragocenog vremena kako bi se opravdala visoka cena pretplate.


Vesti online / Vesti / Ekonomija / Srpska hrana na sajmu u Dubaiju\nNa Gulfud sajmu u Dubaiju svoje proizvode tradicionalno predstavljaju izlagači iz Srbije. Najveći svetski sajam hrane, pića i ugostiteljstva, održava se od 17. do 21. februara, a među 5.000 izlagača iz 186 zemalja sveta, Srbija ima svoje predstavnike - 13 kompanija koje izlažu i šest koje imaju status posetioca.\nDelegacija proizvođača iz Srbije i ove godine u na sajmu u Dubaiju boravi u organizaciji Privredne komore Srbije i Razvojne agencije Srbije. Na štandu Srbije u Hali Šeik Said svoje proizvode predstavljaju: "Zdravo organic", "Master fruits", "PIK Bečej", "Bahus", "PIK Južni Banat", "ITN Group", "PIP Novi Sad", "Nektar", "Benlian food", "Mundorama", "Bernstein doo", "Damar confit" i sirana Jovanović.\nPosetioci Gulfuda mogu da se upoznaju sa širokim asortimanom srpskih proizvoda - od sokova i sokića za najmlađe, preko pirinčanih i kukuruznih pločica, pirinčane kaše, džemova, energetskih napitaka, svežih srpskih tartufa i proizvoda od tartufa, do ajvara, voća, povrća, tortilja i vrhunskih sireva.\nU svojstvu posetilaca na Gulfudu su kompanije "The Truffles CO. ltd", "Tisacoop LTD", "BMD", "Agranela", "Agropartner" i "Mirotin Tisa".\nSajam Gulfud 2019 otvorio je Šeik Hamdan Bin Rašid el Maktum, zamenik vladara Emirata Dubai i ministar finansija UAE. Ambasador Srbije u UAE, Stanimir Vukićević posetio je štand Srbije i razgovarao sa predstavnicima kompanija o mogućnostima plasmana proizvoda na tržište UAE i šire.\nS obzirom na to da Ujedinjeni Arapski Emirati uvoze više od 80 odsto prehrambenih proizvoda, od čega 50 odsto ponovo izvoze u zemlje Zaliva i istočnu Afriku, ulazak na tržište UAE predstavlja dugoročno obezbeđivanje poslovanja svim proizvođačima hrane i pića iz sveta.\nProšlogodišnji nastup kompanija iz Srbije, takođe u organizaciji PKS i RAS, na Gulfudu bio je uspešan - dogovoreni su izvozni poslovi vredni više od dva miliona evra, a predstavnici srpskih firmi održali su više od 430 bilateralnih razgovora i sastanaka sa potencijalnim partnerima iz UAE, drugih zemalja Bliskog istoka i ostalih država zainteresovanih za uvoz hrane iz Srbije.\nNajveće interesovanje za naše proizvode pokazali su potencijalni partneri iz Dubaija, Omana, Katara, Rusije, Kanade, Najrobija, Indije, Egipta, Saudijske Arabije, Bahreina, Kine i Južne Koreje.\nEKONOMIJA Izvozni poslovi dogovoreni u Dubajiu premašili 2 miliona\nEKONOMIJA Veliko interesovanje za hranu iz Srbije na sajmu u UAE\nEKONOMIJA Nove tehnologije u oblasti ulja i maziva\nEKONOMIJA Prezentacija srpskog IT poslovnog akceleratora "EASTHUB PITCH EVENT"


Sremske Novine » Krijumčare robu u kamionskim kabinama\nKrijumčare robu u kamionskim kabinama\nCarinski službenici su tokom večeri 11. aprila 2017. godine, u više navrata sprečili pokušaje krimčarenja garderobe, obuće i ženskih tašni falsifikovanih robnih marki.\nNa graničnim prelazima se sve češće dešava da u kamionskim kabinama bude otkrivena krijumčarena roba. Upravo to se dogodilo na graničnom prelazu Batrovci kada su prilikom izlazne kontrole detaljno pregledane kabine dva kamiona domaćih registarskih oznaka, u kojima je pronađena razna garderoba i obuća za koju se sumnja da se radi o kopijama poznatih robnih marki.\nKako je saopštila Uprava carina, za detaljnu kontrolu je oko 20 časova najpre izdvojen kamion novopazarskih registarskih oznaka natovaren fug i glet masom. Prethodno je 29-godišnji vozač carinicima rekao da sem robe koju vozi nema ništa da prijavi za kontrolu. Međutim, ispod dušeka na krevetu u kabini vozača pronađeno je 16 pari patika „Paciotti“, „Adidas“ i „Dsquared2“, 10 kompleta trenerki „Adidas“ i „Nike“ i oko 20 majica „Philip Plein“.\nSamo pola sata kasnije, na istom graničnom prelazu gotovo identična situacija. U kabini kamiona novopazarskih registarskih oznaka, natovarenog konditorskim proizvodima, čiji je 30-godišnji vozač takođe rakao da nema ništa da prijavi, pronađeno je 50 kompleta trenerki „Adidas“, „Nike“ i „Philip Plein“, 10 pari patika „Adidas“ i manja količina majica i donjih delova trenerki „Dsquared2“. Neprijavljena roba se takođe nalazila ispod dušeka na krevetu u kabini.


SBB: Udruženje Efektiva nas napada identičnim neistinama kao vlast\nIzvor: N1, 19.09.2019.\nSBB je saopštila da kao kablovski operator u Srbiji ima identičnu praksu poslovanja kao i svi ostali kablovski operatori u Srbiji. I pored toga organizacija "Efektiva" javno je optužila samo kompaniju SBB u maniru najgorih tabloida i pokrenula postupak, zahtevajući intervenciju države zbog, kako navode, "sumnje" u obavljanje "nepoštene poslovne prakse".\nUdruženje "Efektiva" pokrenulo je kolektivnu tužbu protiv kompanije SBB zbog sumnje, kako navode, u obavljanje nepoštene poslovne prakse. Kako su naveli, ona se ogleda u sumnji da kompanija SBB koristi električnu energiju potrošača radi napajanja sopstvenog sistema isporuke signala za internet i kablovsku TV, čime su, prema njihovom mišljenju, potrošači obmanuti i dovedeni u teži materijalni položaj, a SBB je navodno sebi obezbedio dodatnu materijalnu korist.\nKako je saopštio SBB, ovo saopštenje udruženja "Efektiva" izaziva opravdanu sumnju da je reč o nastavku koordinisanih napada na kompaniju SBB.\n"Čudi sličnost argumentacije između državnih činovnika poput Gorana Vesića i 'Efektive'. Predsednik 'Efektive' Dejan Gavrilović, da je imao dobru nameru, našao bi za shodno da se sa svojim timom obrati upravo kompaniji SBB, ukoliko imaju bilo kakvu sumnju da su se negde na terenu pojavile nepravilnosti, umesto što se laički pozvao na ono što je pročitao u medijima i nakon, kako tvrde, obraćanja nekoliko desetina građana", saopštio je SBB.\nKompanija SBB navodi da 24 sata dnevno odgovara na primedbu svakog svog korisnika i "Efektiva" je i to, da je želela, mogla da poveri.\n"Ali upravo objašnjenje da su postupak pokrenuli samo zbog obraćanja korisnika iz SBB, pokazuje upravo nameru da se nanese šteta samo jednoj kompaniji, jer ova organizacija nije izvršila proveru svih kablovskih operatora kako bi svi potrošači bili u istom položaju. Na identičan način struju za napajanje kablovskog sistema troše i Telekom I kablovski operatori u njihovom vlasništvu. Čudi nas baš zato da jedna organizacija napada samo jednu kompaniju, što je u potpunoj suprotnosti sa zaštitom poštrošača, ukoliko se ima u vidu da svi kablovski operatori funkcionišu na isti način", navodi SBB.\nKompanija podseća da udruženje "Efektiva", koja je zastupala građane koji su uzeli kredite u švajcarskim francima, nije postupala ovako selektivno, već su obuhvatali postupkom veliki broj banaka.\n"Smatramo da građanima i javnosti udruženje 'Efektiva' treba da objasni takav način selektivnog ponašanja, jer nas ovakvo njihovo postupanje uverava da tu nema govora o zaštiti potrošača, već o njihovom učešću i doprinosu orkestriranom napadu na kompaniju SBB neistinama", zaključuje se u saopštenju SBB-a.\nSBB je deo United Group, u okviru koje posluje i Televizija N1.\n2019/9/18u poslednjih 15 danau poslednjih 30 danau poslednjih 6 meseciu poslednjih godinu danabilo kada 5 članaka10 članaka25 članaka50 članaka


ZA 25 OPŠTINA 17,5 MILIONA EVRA\nDvadeset pet opština sa juga i jugozapada Srbije dobiće 17,5 miliona evra za razvoj u naredne tri godine. Evropska unija će dati 13,5, Vlada Švajcarske 2,5 i Vlada Srbije 1,5 milion evra. Ovo je predviđeno sporazumom o realizaciji programa „Progres“ koji su u Vranju potpisali šef Delegacije EU u Srbiji Vensan Dežer i potpredsednik Vlade Srbije Božidar Đelić.\nProgram „Progres“ deo je globalnog partnerstva EU sa opštinama i u naredne tri godine podržaće razvoj opština na jugu i jugozapadu Srbije i smanjenje razlika u regionalnom razvoju. Potpredsednik Vlade Srbije Božidar Đelić naglasio je da će realizacija programa „Progres“ doprineti boljem funkcionisanje opština, formiranju industrijskih zona, izgradnji infrastrukturnih i drugih objekata što će obezbediti bolji život građanima u ovom delu Srbije i dodao da će novac da bude utrošen za izradu projektnih dokumentacija i razvoj opština i gradova koji su suočeni sa siromaštvom, nezaposlenošću, neodgovarajućom infrastrukturom, lošim socijalnim uslugama i iseljavanjem.\nProgram evropskog partnerstva sa opštinama realizuje Kancelarija Ujedinjenih nacija za projektne usluge - UNOPS.\nAmbasador EU u Srbiji Vensan Dežer ukazao je na važnost smanjenja razlika između razvijenih i nerazvijenih regiona, što je i cilj ovog projekta jer, kako je naglasio, „obično najrazvijeniji na severu i zapadu Srbije uspevaju da stvore i najbolje uslove za privlačenje stranih investicija“. Odgovarajući na pitanje da li su lokalne samouprave na jugu Srbije spremne za složenu proceduru apliciranja za sredstva iz ovog, ali i drugih programa koje finansiraju zemlje EU, Dežer je rekao da će biti „organizovani sastanci kako bi se postigao konsenzus između lokalnih vlasti ali i građana oko stvarnih potreba“.\n„Značajno je da građani učestvuju u prepoznavanju strateških potreba u svojoj sredini i da to onda realizuju kroz servis lokalne samouprave. To mogu da budu problemi u odlaganju smeća, poboljšavanju vodosnabdevanja, ali i pružanju usluga građanima – preciziro je Dežer.\nPredstavnik Švajcarske Beatris Majer, čija je vlada jedan od većih donatora „Progresa“, ukazala je na spremnost da se nakon decenije prisustva raznih donatora iz njene zemlje, na jugu Srbije sada radi „konkretno i transparentno na rešavanju problema koji bi poboljšali život svih građana“. „Imamo mnogo problema u obrazovanju, ali tu su i migracioni problemi, koji se mogu rešavati samo poboljšanjem standarda građana“, rekla je Majer. Sve aktivnosti na programu „Progres“ biće realizovane u skladu sa potrebama, ali i interesovanjem opština. Radiće se i procena mogućnosti da se za određenu aktivnost postigne željeni cilj u sredini gde se problem rešava što podrazumeva finansijsko učešće svake lokalne samouprave koja konkuriše za sredstva iz budžeta „Progresa“.\nZa sredstva iz budžeta „Progresa“ mogu da konkurišu opštine Ivanjica, Nova Varoš, Novi Pazar, Priboj, Prijepolje, Raška, Sjenica i Tutin u jugozapadnoj Srbiji, kao i opštine Blace, Žitorađa, Kuršumlija i Prokuplje iz Topličkog okruga, kao i Bojnik, Vlasotinice, Lebane, Leskovac, Medveđa, Crna Trava, Bosilegrad, Bujanovac, Vladičin Han, Vranje, Preševo, Surdulica i Trgovište iz Jablaničkog i Pčinjskog okruga.


Indija pred finalnom odlukom o kupovini S-400 - 27.09.2018, Sputnik Srbija\nIndija pred finalnom odlukom o kupovini S-400\nIndija je spremna da potpiše ugovor o kupovini pet baterija najnovijeg ruskog protivvazdušnog raketnog sistema S-400 za 5,43 milijarde dolara, piše „Tajms of... 27.09.2018, Sputnik Srbija\n© Sputnik / Igorь Zarembo / Uđi u foto-galerijuRaketni sistem S-400\nIndija je spremna da potpiše ugovor o kupovini pet baterija najnovijeg ruskog protivvazdušnog raketnog sistema S-400 za 5,43 milijarde dolara, piše „Tajms of Indija“, pozivajući se na izvore u Vladi.\nAko kupi S-400, i Indija će biti na meti američke odmazde\n4 Septembar 2018, 19:36\nOdobrenje za kupovinu S-400 je dao Komitet za pitanja bezbednosti premijera Narendre Modija, saopštili su mediji.\nTo se desilo uoči posete ruskog predsednika Vladimira Putina toj zemlji, koja je zakazana za početak oktobra. Ruski lider će posetiti Indiju u okviru godišnjeg bilateralnog samita.\nIndijska vlada zasad nije saopštila svoju odluku o kupovini S-400.\nVašington trenutno razgovara sa Nju Delhijem o antiruskim sankcijama u okviru Zakona o borbi sa protivnicima Amerike putem sankcija.\nPrema tom zakonu, SAD mogu da uvedu sankcije trećim državama zbog kupovine ruskog oružja, iako Pentagon može da napravi izuzetke za određene zemlje. Stejt department je ranije tvrdio da je ubedio niz zemalja da odustanu od ugovora sa Rusijom, čija ukupna vrednost iznosi nekoliko milijardi dolara.